Avis juridique important

|

32004L0019

Οδηγία 2004/19/ΕΚ της Επιτροπής, της 1ης Μαρτίου 2004, για την τροποποίηση της οδηγίας 2002/72/ΕΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 071 της 10/03/2004 σ. 0008 - 0021

Οδηγία 2004/19/ΕΚ της Επιτροπήςτης 1ης Μαρτίου 2004για την τροποποίηση της οδηγίας 2002/72/ΕΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/109/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα υλικά και τα αντικείμενα που προορίζονται να έρθουν σε επαφή με τρόφιμα(1), και ιδίως το άρθρο 3,Κατόπιν γνωμοδότησης της επιστημονικής επιτροπής τροφίμων,Εκτιμώντας τα ακόλουθα:(1) Η οδηγία 2002/72/ΕΚ της Επιτροπής(2) καθορίζει τους κανόνες για τα πλαστικά υλικά και αντικείμενα που προορίζονται να έρθουν σε επαφή με τρόφιμα.(2) Η οδηγία 2002/72/ΕΚ καταρτίζει κατάλογο των μονομερών και των άλλων αρχικών ουσιών, οι οποίες μπορούν να χρησιμοποιηθούν για την παρασκευή πλαστικών υλικών και αντικειμένων. Με βάση νέες πληροφορίες, ορισμένα μονομερή που έγιναν προσωρινά δεκτά σε εθνικό επίπεδο καθώς και νέα μονομερή πρέπει να συμπεριληφθούν στον κοινοτικό κατάλογο των επιτρεπόμενων ουσιών στην εν λόγω οδηγία.(3) Η οδηγία 2002/72/ΕΚ περιέχει επίσης έναν ημιτελή κατάλογο προσθέτων που μπορούν να χρησιμοποιηθούν στην κατασκευή πλαστικών υλικών και αντικειμένων. Ο κατάλογος αυτός πρέπει να τροποποιείται έτσι ώστε να συμπεριλαμβάνει άλλα πρόσθετα που αξιολογούνται από την ευρωπαϊκή αρχή για την ασφάλεια των τροφίμων (εφεξής "αρχή").(4) Για ορισμένες ουσίες, οι περιορισμοί που έχουν ήδη καθοριστεί σε κοινοτικό επίπεδο πρέπει να τροποποιηθούν βάσει των νέων διαθέσιμων πληροφοριών.(5) Ο υπάρχων κατάλογος προσθέτων είναι ημιτελής καθόσον δεν περιέχει όλες τις ουσίες που σήμερα γίνονται αποδεκτές σε ένα ή περισσότερα κράτη μέλη. Τα πρόσθετα αυτά εξακολουθούν να διέπονται από τις εθνικές νομοθεσίες εν αναμονή της λήψης απόφασης σχετικά με τη συμπερίληψή τους στον κοινοτικό κατάλογο.(6) Ο υπάρχων κατάλογος προσθέτων πρέπει να καταστεί θετικός κατάλογος προκειμένου να εναρμονιστεί η χρήση των προσθέτων αυτών στην Κοινότητα. Όσον αφορά τα πρόσθετα που ήδη διατίθενται στην αγορά σε ένα ή περισσότερα κράτη μέλη, πρέπει να δοθεί επαρκής χρόνος για την υποβολή των αναγκαίων στοιχείων για την αξιολόγηση της ασφάλειάς τους από την αρχή. Συνεπώς, ως προθεσμία για την υποβολή των στοιχείων πρέπει να καθοριστεί η 31η Δεκεμβρίου 2006.(7) Εάν τα στοιχεία συμμορφώνονται με τις απαιτήσεις της αρχής, πρέπει να είναι δυνατή η συνέχιση της χρήσης των εν λόγω προσθέτων σύμφωνα με την εθνική νομοθεσία έως ότου ολοκληρωθεί η αξιολόγησή τους. Εάν τα στοιχεία δεν συμμορφώνονται με τις απαιτήσεις της αρχής ή υποβληθούν μετά την 31η Δεκεμβρίου 2006, τα εν λόγω πρόσθετα αυτά δεν πρέπει να συμπεριληφθούν στον πρώτο θετικό κατάλογο.(8) Η ημερομηνία κατά την οποία ο κατάλογος προσθέτων πρόκειται να καταστεί θετικός κατάλογος πρέπει να οριστεί όχι αργότερα από την 31η Δεκεμβρίου 2007, καθώς είναι αδύνατη η πρόγνωση του αριθμού των προσθέτων για τα οποία θα παρασχεθούν τα στοιχεία που απαιτούνται από την αρχή. Η ημερομηνία αυτή πρέπει να καθοριστεί λαμβάνοντας υπόψη το χρόνο που απαιτείται, ώστε η αρχή να αξιολογήσει όλες τις αιτήσεις που θα υποβληθούν εγκαίρως.(9) Ορισμένες ουσίες που χρησιμοποιούνται για την παρασκευή πλαστικών υλικών και αντικειμένων που προορίζονται να έρθουν σε επαφή με τρόφιμα προστίθενται επίσης απευθείας στα τρόφιμα. Οι ουσίες αυτές δεν πρέπει να μεταναστεύουν από τα υλικά ή τα αντικείμενα στα τρόφιμα σε ποσότητες που να μπορούν να υπερβούν τα όρια που τίθενται στη σχετική νομοθεσία για τα τρόφιμα ή στην παρούσα οδηγία, όποια από τις δύο παρέχει το χαμηλότερο περιορισμό. Σε κάθε περίπτωση, οι ουσίες αυτές δεν πρέπει να μεταναστεύουν από τα υλικά ή αντικείμενα στα τρόφιμα σε ποσότητες που να έχουν τεχνολογική λειτουργία στο τελικό τρόφιμο. Οι χρήστες των υλικών και αντικειμένων που μπορούν να απελευθερώσουν τις ουσίες αυτές στα τρόφιμα πρέπει να ενημερώνονται καταλλήλως, προκειμένου να είναι σε θέση να συμμορφωθούν με τη λοιπή σχετική νομοθεσία για τα τρόφιμα.(10) Τα κράτη μέλη πρέπει να διατηρήσουν το δικαίωμα να ορίζουν κανόνες σχετικά με τις ουσίες που χρησιμοποιούνται ως ενεργά συστατικά σε ενεργά υλικά και αντικείμενα που έρχονται σε επαφή με τρόφιμα έως ότου εγκριθούν οι κοινοτικές διατάξεις.(11) Συνεπώς, η οδηγία 2002/72/ΕΚ πρέπει να τροποποιηθεί αναλόγως.(12) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2002/72/ΕΚ τροποποιείται ως εξής:1. Στο άρθρο 3, οι παράγραφοι 1 και 2 αντικαθίστανται από το ακόλουθο κείμενο:"1. Επιτρέπεται η χρησιμοποίηση, για την παρασκευή πλαστικών υλικών και αντικειμένων, μόνο των μονομερών και των άλλων αρχικών ουσιών που περιλαμβάνονται στο παράρτημα II μέρος A, με τήρηση των καθοριζόμενων στο παράρτημα περιορισμών.2. Κατά παρέκκλιση της παραγράφου 1, τα μονομερή και οι άλλες αρχικές ουσίες που περιλαμβάνονται στο παράρτημα II, μέρος B, μπορούν να εξακολουθήσουν να χρησιμοποιούνται έως τις 31 Δεκεμβρίου 2004 το αργότερο, εν αναμονή της αξιολόγησής τους από την ευρωπαϊκή αρχή για την ασφάλεια των τροφίμων (εφεξής 'η αρχή')."2. Το άρθρο 4 αντικαθίσταται από το ακόλουθο κείμενο:"Άρθρο 41. Στο παράρτημα III παρατίθεται κατάλογος των προσθέτων που μπορούν να χρησιμοποιηθούν για την παρασκευή πλαστικών υλικών και αντικειμένων, μαζί με τους περιορισμούς ή και τις προδιαγραφές σχετικά με τη χρήση τους.Αυτός ο κατάλογος προσθέτων θεωρείται ότι αποτελεί ημιατελή κατάλογο έως ότου η Επιτροπή αποφασίσει, σύμφωνα με το άρθρο 4α, ότι καθίσταται θετικός κοινοτικός κατάλογος εγκεκριμένων προσθέτων αποκλείοντας όλα τα υπόλοιπα.Η Επιτροπή ορίζει, το αργότερο έως την 31η Δεκεμβρίου 2007, την ημερομηνία κατά την οποία ο εν λόγω κατάλογος καθίσταται θετικός κατάλογος.2. Όσον αφορά τα πρόσθετα που περιλαμβάνονται στο παράρτημα III μέρος B, η επαλήθευση της συμμόρφωσης με τα όρια ειδικής μετανάστευσης στον προσομοιωτή Δ ή στα δοκιμαστικά μέσα των υποκατάστατων δοκιμών όπως καθορίζονται στο άρθρο 3 παράγραφος 1 δεύτερο εδάφιο της οδηγίας 82/711/ΕΟΚ και στο άρθρο 1 της οδηγίας 85/572/ΕΟΚ, εφαρμόζεται από την 30ή Ιουνίου 2006.3. Οι κατάλογοι που παρατίθεται στο παράρτημα III, μέρη A και B δεν περιλαμβάνουν ακόμη τα ακόλουθα πρόσθετα:α) πρόσθετα που χρησιμοποιούνται μόνον στην παρασκευή:- επιχρισμάτων επιφανείας που λαμβάνονται από ρητινώδη ή πολυμερισμένα προϊόντα σε μορφή υγρού, σκόνης ή διασποράς, όπως βερνίκια, λάκες, χρώματα,- εποξικών ρητινών,- συγκολλητικών υλών και ενισχυτικών συγκόλλησης,- τυπογραφικών μελανών·β) χρωστικές ουσίες·γ) διαλύτες."3. Παρεμβάλλονται τα ακόλουθα άρθρα 4α και 4β:"Άρθρο 4α1. Ένα νέο πρόσθετο μπορεί πάντα να προστεθεί στον κατάλογο των εγκεκριμένων ουσιών σε κοινοτικό επίπεδο ύστερα από αξιολόγηση ασφάλειας από την αρχή.2. Τα κράτη μέλη προβλέπουν ότι οποιοσδήποτε ενδιαφέρεται για την εισαγωγή στον κατάλογο που αναφέρεται στο άρθρο 4 παράγραφος 1, ενός προσθέτου, το οποίο ήδη κυκλοφορεί στην αγορά σε ένα ή περισσότερα κράτη μέλη, υποβάλλει στοιχεία για την αξιολόγηση της ασφάλειάς του από την αρχή το αργότερο έως την 31η Δεκεμβρίου 2006.Για την υποβολή των απαιτούμενων στοιχείων, ο αιτών συμβουλεύεται τις κατευθυντήριες γραμμές της ευρωπαϊκής αρχής για την ασφάλεια των τροφίμων για την υποβολή αίτησης για την αξιολόγηση ασφάλειας μιας ουσίας που πρόκειται να χρησιμοποιηθεί σε υλικά που έρχονται σε επαφή με τρόφιμα πριν από την έγκρισή της.3. Εάν κατά τη διάρκεια της εξέτασης των στοιχείων που αναφέρονται στην παράγραφο 2, η αρχή απαιτήσει συμπληρωματικές πληροφορίες, το πρόσθετο μπορεί να εξακολουθήσει να χρησιμοποιείται υπό την επιφύλαξη της εθνικής νομοθεσίας, έως ότου η αρχή εκδώσει γνώμη, υπό την προϋπόθεση ότι οι πληροφορίες υποβάλλονται εντός των χρονικών ορίων που καθορίζονται από την αρχή.4. Η Επιτροπή καταρτίζει, έως την 31η Δεκεμβρίου 2007 το αργότερο, προσωρινό κατάλογο προσθέτων που μπορούν να εξακολουθήσουν να χρησιμοποιούνται μετά την 31η Δεκεμβρίου 2007 υπό την επιφύλαξη της εθνικής νομοθεσίας, έως ότου η αρχή τα αξιολογήσει.5. Η εισαγωγή προσθέτου στον προσωρινό κατάλογο πληροί τις ακόλουθες προϋποθέσεις:α) το πρόσθετο πρέπει να επιτρέπεται σε ένα η περισσότερα κράτη μέλη όχι αργότερα από την 31η Δεκεμβρίου 2006·β) τα στοιχεία που αναφέρονται στην παράγραφο 2 σχετικά με τα εν λόγω πρόσθετα πρέπει να έχουν παρασχεθεί σύμφωνα με τις απαιτήσεις της αρχής όχι αργότερα από την 31η Δεκεμβρίου 2006.Άρθρο 4αΜε την επιφύλαξη του άρθρου 4 της οδηγίας 89/109/ΕΟΚ, τα κράτη μέλη δεν μπορούν να εγκρίνουν μετά την 31η Δεκεμβρίου 2006 πρόσθετα που αναφέρονται στο άρθρο 4 παράγραφος 1 τα οποία δεν αξιολογήθηκαν ποτέ από την επιστημονική επιτροπή τροφίμων ή την αρχή."4. Παρεμβάλλεται το ακόλουθο άρθρο 5α:"Άρθρο 5α5. Τα πρόσθετα που αναφέρονται στο άρθρο 4, που εγκρίνονται ως πρόσθετα τροφίμων από την οδηγία 89/107/ΕΟΚ του Συμβουλίου(3) ή αρωματικές ύλες από την οδηγία 88/388/ΕΟΚ του Συμβουλίου(4) δεν μεταναστεύουν:α) σε τρόφιμα, σε ποσότητες που έχουν τεχνολογική λειτουργία στα τελικά τρόφιμα·β) στα τρόφιμα στα οποία επετράπη η χρήση τους ως προσθέτων ή αρωματικών υλών, σε ποσότητες που υπερβαίνουν τους περιορισμούς που προβλέπονται στην οδηγία 89/107/ΕΟΚ, την οδηγία 88/388/ΕΟΚ ή το άρθρο 4 της παρούσας οδηγίας, όποιο προβλέπει το χαμηλότερο περιορισμό·γ) στα τρόφιμα για τα οποία η χρήση τους ως προσθέτων υλών τροφίμων ή αρωματικών υλών δεν έχει εγκριθεί σε ποσότητες που να υπερβαίνουν τους περιορισμούς που ορίζονται στο άρθρο 4 της παρούσας οδηγίας.2. Κατά τη διάρκεια των σταδίων της διάθεσης στην αγορά, εκτός των σταδίων λιανικής πώλησης, τα πλαστικά υλικά και αντικείμενα που προορίζονται να τεθούν σε επαφή με τρόφιμα και τα οποία περιέχουν πρόσθετες ύλες που αναφέρονται στην παράγραφο 1 συνοδεύονται από γραπτή δήλωση που περιέχει τις πληροφορίες που προβλέπονται στο άρθρο 9 παράγραφος 1 στοιχείο β).3. Κατά παρέκκλιση της παραγράφου 1, όταν οι ουσίες που αναφέρονται στο στοιχείο α) της παραγράφου 1 χρησιμοποιούνται ως ενεργά συστατικά ενεργών συστημάτων υλικών που έρχονται σε επαφή με τρόφιμα, μπορούν να αποτελέσουν αντικείμενο εθνικών διατάξεων εν αναμονή της έγκρισης των κοινοτικών διατάξεων."5. Το άρθρο 7 αντικαθίσταται από το ακόλουθο κείμενο:"Άρθρο 7Τα όρια ειδικής μετανάστευσης στον κατάλογο που παρατίθεται στα παραρτήματα II και III εκφράζονται σε mg/kg. Ωστόσο, τα όρια αυτά εκφράζονται σε mg/dm2 στις ακόλουθες περιπτώσεις:α) για αντικείμενα που είναι δοχεία ή είναι ανάλογα με δοχεία ή μπορούν να πληρωθούν, με χωρητικότητα μικρότερη από 500 ml ή μεγαλύτερη από 10 λίτρα·β) για φύλλα, μεμβράνες ή άλλα υλικά ή αντικείμενα που δεν μπορούν να πληρωθούν ή στα οποία δεν είναι πρακτικά δυνατόν να εκτιμηθεί η σχέση μεταξύ του εμβαδού της επιφανείας και της ποσότητας τροφίμων που έρχεται σε επαφή με αυτήν.Στις περιπτώσεις αυτές τα όρια που παρατίθενται στα παραρτήματα ΙΙ και ΙΙΙ, εκφραζόμενα σε mg/kg, διαιρούνται με το συμβατικό συντελεστή μετατροπής 6, ώστε να εκφραστούν σε mg/dm2."6. Στο άρθρο 8, η παράγραφος 2 αντικαθίσταται από το ακόλουθο κείμενο:"2. Η εξακρίβωση της τήρησης των ορίων ειδικής μετανάστευσης που προβλέπεται στην παράγραφο 1 δεν είναι υποχρεωτική, εάν από την τιμή καθορισμού της συνολικής μετανάστευσης συνεπάγεται ότι δεν σημειώνεται υπέρβαση των ορίων ειδικής μετανάστευσης που αναφέρονται στην εν λόγω παράγραφο."7. Το άρθρο 9 τροποποιείται ως εξής:α) Η παράγραφος 1 αντικαθίσταται από το ακόλουθο κείμενο:"1. Κατά τη διάρκεια των σταδίων διάθεσης στην αγορά, εκτός των σταδίων λιανικής πώλησης, τα πλαστικά υλικά και αντικείμενα που προορίζονται να τεθούν σε επαφή με τρόφιμα συνοδεύονται από γραπτή δήλωση, η οποία:α) είναι σύμφωνη με το άρθρο 6 παράγραφος 5 της οδηγίας 89/109/ΕΟΚ·β) παρέχει, για ουσίες οι οποίες υπόκεινται σε περιορισμό στα τρόφιμα, επαρκείς πληροφορίες, που αποκτώνται με πειραματικά στοιχεία ή θεωρητικό υπολογισμό, σχετικά με το επίπεδο της ειδικής τους μετανάστευσης, και όπου είναι δυνατόν, κριτήρια καθαρότητας σύμφωνα με τις οδηγίες της Επιτροπής 95/31/ΕΚ(5), 95/45/ΕΚ(6) και 2002/82/ΕΚ(7), ώστε να διευκολυνθεί ο χρήστης των υλικών και αντικειμένων αυτών να συμμορφωθεί με τις σχετικές κοινοτικές διατάξεις ή, εάν αυτές λείπουν, με τις εθνικές διατάξεις που εφαρμόζονται στα τρόφιμα."β) Η παράγραφος 2 απαλείφεται.8. Τα παραρτήματα II έως VI τροποποιούνται σύμφωνα με τα παραρτήματα I έως V της παρούσας οδηγίας.Άρθρο 21. Τα κράτη μέλη θεσπίζουν και δημοσιεύουν το αργότερο έως την 1η Σεπτεμβρίου 2005 τις αναγκαίες διατάξεις για να συμμορφωθούν προς την παρούσα οδηγία. Τα κράτη μέλη ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των διατάξεων αυτών και της παρούσας οδηγίας.Τα κράτη μέλη εφαρμόζουν αυτές τις διατάξεις κατά τρόπον ώστε:α) να επιτρέπουν το εμπόριο και τη χρήση των πλαστικών υλικών και αντικειμένων που προορίζονται να έρθουν σε επαφή με τρόφιμα και τα οποία συμμορφώνονται με την παρούσα οδηγία από την 1η Σεπτεμβίου 2005·β) να απαγορεύουν την παρασκευή και την εισαγωγή στην Κοινότητα πλαστικών υλικών και αντικειμένων που προορίζονται να έρθουν σε επαφή με τρόφιμα και τα οποία δεν συμμορφώνονται με την παρούσα οδηγία, από την 1η Μαρτίου 2006.Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή τις διατάξεις εθνικού δικαίου τις οποίες θεσπίζουν στον τομέα που καλύπτεται από την παρούσα οδηγία.Άρθρο 3Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 1 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 40 της 11.2.1989, σ. 38· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).(2) ΕΕ L 220 της 15.8.2002, σ. 18· οδηγία όπως τροποποιήθηκε τελευταία από την οδηγία 2004/1/ΕΚ (ΕΕ L 7 της 13.1.2004, σ. 45).(3) ΕΕ L 40 της 11.2.1989, σ. 27.(4) ΕΕ L 184 της 15.7.1988, σ. 61.(5) ΕΕ L 178 της 28.7.1995, σ. 1.(6) ΕΕ L 226 της 22.9.1995, σ. 1.(7) ΕΕ L 292 της 28.10.2002, σ. 1.ΠΑΡΑΡΤΗΜΑ IΤο παράρτημα ΙΙ της οδηγίας 2002/72/ΕΚ τροποποιείται ως εξής:1. Στο σημείο 8, ο ορισμός της ΜΠ αντικαθίσταται από τον ακόλουθο:"ΜΠ Μέγιστη επιτρεπόμενη ποσότητα 'παραμένουσας' ουσίας στο υλικό ή στο αντικείμενο. Για τους σκοπούς της παρούσας οδηγίας, η ποσότητα της ουσίας στο υλικό ή αντικείμενο πρέπει να προσδιορίζεται με επικυρωμένη μέθοδο ανάλυσης. Εάν δεν υπάρχει προς το παρόν τέτοια μέθοδος, μπορεί να χρησιμοποιηθεί μια μέθοδος ανάλυσης με κατάλληλες επιδόσεις για το όριο ανίχνευσης, έως ότου αναπτυχθεί μια επικυρωμένη μέθοδος."2. Τα ακόλουθα μονομερή και άλλες αρχικές ουσίες εισάγονται κατά την ορθή αριθμητική σειρά στον πίνακα στο τμήμα A:">ΘΕΣΗ ΠΙΝΑΚΑ>"3. Για τα ακόλουθα μονομερή και άλλες αρχικές ουσίες που παρατίθενται στον πίνακα στο μέρος A, το περιεχόμενο των στηλών "Ονομασία" ή "Αριθμός CAS" ή "Περιορισμοί ή/και προδιαγραφές" αντικαθίσταται από τα ακόλουθα:">ΘΕΣΗ ΠΙΝΑΚΑ>"4. Τα ακόλουθα μονομερή και οι άλλες αρχικές ουσίες διαγράφονται από τον πίνακα στο μέρος B και εισάγονται κατά την ορθή αριθμητική σειρά στο μέρος A:">ΘΕΣΗ ΠΙΝΑΚΑ>"5. Τα ακόλουθα μονομερή και οι άλλες αρχικές ουσίες διαγράφονται από τον πίνακα στο μέρος Α:">ΘΕΣΗ ΠΙΝΑΚΑ>"ΠΑΡΑΡΤΗΜΑ ΙIΤο παράρτημα III τροποποιείται ως εξής:1. Το σημείο 1 αντικαθίσταται από τα εξής:"1. Το παρόν παράρτημα περιλαμβάνει κατάλογο:α) ουσιών που ενσωματώνονται σε πλαστικά προκειμένου να επιτευχθεί συγκεκριμένη τεχνική επίδραση στο τελικό προϊόν, συμπεριλαμβανομένων των 'πολυμερικών πρόσθετων ουσιών'. Οι ουσίες αυτές απαντώνται στο τελικό αντικείμενο·β) ουσιών που χρησιμοποιούνται ως ενδεδειγμένο μέσο πολυμερισμού.Για τους σκοπούς του παρόντος παραρτήματος οι ουσίες που αναφέρονται στα στοιχεία α) και β) αναφέρονται στο εξής ως 'πρόσθετα'.Για τους σκοπούς του παρόντος παραρτήματος, ως 'πολυμερικά πρόσθετα' νοούνται κάθε πολυμερές ή και προπολυμερές ή και ολιγομερές που μπορεί να προστίθεται σε πλαστικά προκειμένου να επιτευχθεί ένα τεχνικό αποτέλεσμα το οποίο όμως δεν μπορεί να χρησιμοποιηθεί απουσία άλλων πολυμερών ως η κύρια δομική συνιστώσα των τελικών υλικών και αντικειμένων. Περιλαμβάνει και τις ουσίες οι οποίες μπορούν να προστίθενται στο μέσο πολυμερισμού.Στον κατάλογο δεν περιλαμβάνονται:α) οι ουσίες οι οποίες επηρεάζουν άμεσα το σχηματισμό πολυμερών·β) οι χρωστικές ουσίες·γ) οι διαλύτες."2. Το μέρος A τροποποιείται ως εξής:α) Τα ακόλουθα πρόσθετα εισάγονται εισάγονται κατά την ορθή αριθμητική σειρά στον πίνακα στο μέρος A:">ΘΕΣΗ ΠΙΝΑΚΑ>"β) Για τα ακόλουθα πρόσθετα του μέρους A, το περιεχόμενο της στήλης "Περιορισμοί ή/και προδιαγραφές" αντικαθίσταται από το ακόλουθο:">ΘΕΣΗ ΠΙΝΑΚΑ>"γ) Τα ακόλουθα πρόσθετα διαγράφονται από τον πίνακα στο μέρος Α:">ΘΕΣΗ ΠΙΝΑΚΑ>"3. Το μέρος Β τροποποιείται ως εξής:α) Τα ακόλουθα πρόσθετα εισάγονται εισάγονται κατά την ορθή αριθμητική σειρά στον πίνακα στο μέρος B:">ΘΕΣΗ ΠΙΝΑΚΑ>"β) Τα ακόλουθα πρόσθετα διαγράφονται από τον πίνακα στο μέρος Β:">ΘΕΣΗ ΠΙΝΑΚΑ>"ΠΑΡΑΡΤΗΜΑ IIIΤο παράρτημα IV αντικαθίσταται από το ακόλουθο κείμενο:"ΠΑΡΑΡΤΗΜΑ IVΠΡΟΪΟΝΤΑ ΠΟΥ ΛΑΜΒΑΝΟΝΤΑΙ ΜΕ ΒΑΚΤΗΡΙΑΚΗ ΖΥΜΩΣΗ>ΘΕΣΗ ΠΙΝΑΚΑ>"ΠΑΡΑΡΤΗΜΑ IVΣτο παράρτημα V οι προηγούμενες προδιαγραφές στο μέρος B για τις ουσίες με αριθ. Ref. 16690 και 18888 αντικαθίστανται από τις ακόλουθες, ενώ νέες προδιαγραφές προστίθενται για τους αριθ. Ref. 11530 και 77895:">ΘΕΣΗ ΠΙΝΑΚΑ>"ΠΑΡΑΡΤΗΜΑ VΤο παράρτημα VI αντικαθίσταται από το ακόλουθο κείμενο:"ΠΑΡΑΡΤΗΜΑ VIΣΗΜΕΙΩΣΕΙΣ ΠΟΥ ΑΦΟΡΟΥΝ ΤΗ ΣΤΗΛΗ "ΠΕΡΙΟΡΙΣΜΟΙ Ή/ΚΑΙ ΠΡΟΔΙΑΓΡΑΦΕΣ"(1) Προειδοποίηση: Υπάρχει κίνδυνος υπέρβασης του ΟΕΙΜ για τους προσομοιωτές λιπαρών τροφίμων.(2) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 10060 και 23920 δεν πρέπει να υπερβαίνει τον περιορισμό.(3) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 15760, 16990, 47680, 53650 και 89440 δεν πρέπει να υπερβαίνει τον περιορισμό.(4) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 19540, 19960 και 64800 δεν πρέπει να υπερβαίνει τον περιορισμό.(5) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 14200, 14230 και 41840 δεν πρέπει να υπερβαίνει τον περιορισμό.(6) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 66560 και 66580 δεν πρέπει να υπερβαίνει τον περιορισμό.(7) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 30080, 42320, 45195, 45200, 53610, 81760, 89200 και 92030 δεν πρέπει να υπερβαίνει τον περιορισμό.(8) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 38000, 42400, 64320, 67896, 73040, 85760, 85840, 85920 και 95725 δεν πρέπει να υπερβαίνει τον περιορισμό.(9) Προειδοποίηση: Υπάρχει κίνδυνος η μετανάστευση της ουσίας να αλλοιώνει τα οργανοληπτικά χαρακτηριστικά του τροφίμου με το οποίο έρχεται σε επαφή και στην περίπτωση αυτή το τελικό προϊόν να μη συμμορφώνεται με τη δεύτερη περίπτωση του άρθρου 2 της οδηγίας 89/109/EΟΚ.(10) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 30180, 40980, 63200, 65120, 65200, 65280, 65360, 65440 και 73120 δεν πρέπει να υπερβαίνει τον περιορισμό.(11) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης (εκφραζόμενων σε ιώδιο) των ουσιών που αντιστοιχούν στους αριθ. Ref.: 45200, 64320, 81680 και 86800 δεν πρέπει να υπερβαίνει τον περιορισμό.(12) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 36720, 36800 και 92000 δεν πρέπει να υπερβαίνει τον περιορισμό.(13) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 39090 και 39120 δεν πρέπει να υπερβαίνει τον περιορισμό.(14) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 44960, 68078, 82020 και 89170 δεν πρέπει να υπερβαίνει τον περιορισμό.(15) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 15970, 48640, 48720, 48880, 61280, 61360 και 61600 δεν πρέπει να υπερβαίνει τον περιορισμό.(16) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 49600, 67520 και 83599 δεν πρέπει να υπερβαίνει τον περιορισμό.(17) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 50160, 50240, 50320, 50360, 50400, 50480, 50560, 50640, 50720, 50800, 50880, 50960, 51040 και 51120 δεν πρέπει να υπερβαίνει τον περιορισμό.(18) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 67600, 67680 και 67760 δεν πρέπει να υπερβαίνει τον περιορισμό.(19) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 60400, 60480 και 61440 δεν πρέπει να υπερβαίνει τον περιορισμό.(20) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 66400 και 66480 δεν πρέπει να υπερβαίνει τον περιορισμό.(21) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 93120 και 93280 δεν πρέπει να υπερβαίνει τον περιορισμό.(22) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 17260, 18670, 54880 και 59280 δεν πρέπει να υπερβαίνει τον περιορισμό.(23) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 13620, 36840, 40320 και 87040 δεν πρέπει να υπερβαίνει τον περιορισμό.(24) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 13720 και 40580 δεν πρέπει να υπερβαίνει τον περιορισμό.(25) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 16650 και 51570 δεν πρέπει να υπερβαίνει τον περιορισμό.(26) ΜΠ(Σ) στη συγκεκριμένη αυτή περίπτωση σημαίνει ότι το άθροισμα των ποσοτήτων καταλοίπων των ουσιών που αντιστοιχούν στους αριθ. Ref.: 14950, 15700, 16240, 16570, 16600, 16630, 18640, 19110, 22332, 22420, 22570, 25210, 25240 και 25270 δεν πρέπει να υπερβαίνει τον περιορισμό.(27) ΜΠΕ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 10599/90Α, 10599/91, 10599/92Α και 10599/93 δεν πρέπει να υπερβαίνει τον περιορισμό.(28) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 13480 και 39680 δεν πρέπει να υπερβαίνει τον περιορισμό.(29) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 22775 και 69920 δεν πρέπει να υπερβαίνει τον περιορισμό.(30) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα των επιπέδων μετανάστευσης των ουσιών που αντιστοιχούν στους αριθ. Ref.: 86480, 86960 και 87120 δεν πρέπει να υπερβαίνει τον περιορισμό.(31) Η δοκιμή συμμόρφωσης όταν υπάρχει επαφή λίπους πρέπει να εκτελείται με τη χρησιμοποίηση κεκορεσμένων προσομοιωτών λιπαρών τροφών ως προσομοιωτή Δ.(32) Η δοκιμή συμμόρφωσης όταν υπάρχει επαφή λίπους πρέπει να εκτελείται με τη χρησιμοποίηση ισοκτανίου ως υποκατάστατου του προσομοιωτή Δ (ασταθής).(33) ΜΠΕ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 14800 και 45600 δεν πρέπει να υπερβαίνει τον περιορισμό.(34) ΟΕΙΜ(Σ) στη συγκεκριμένη αυτή περίπτωση σημαίνει ότι το άθροισμα της μετανάστευσης των ουσιών που αντιστοιχούν στους αριθ. Ref.: 55200, 55280 και 55360 δεν πρέπει να υπερβαίνει τον περιορισμό."


title: Οδηγία 2011/31/ΕΕ της Επιτροπής, της 7ης Μαρτίου 2011 , για την τροποποίηση της οδηγίας 91/414/ΕΟΚ του Συμβουλίου όσον αφορά τον περιορισμό της χρήσης της δραστικής ουσίας pirimiphos-methyl  Κείμενο που παρουσιάζει ενδιαφέρον για τον ΕΟΧ

text:
               8.3.2011

               EL

               Επίσημη Εφημερίδα της Ευρωπαϊκής Ένωσης

               L 61/18

         ΟΔΗΓΊΑ 2011/31/ΕΕ ΤΗΣ ΕΠΙΤΡΟΠΉΣ
   της 7ης Μαρτίου 2011
   για την τροποποίηση της οδηγίας 91/414/ΕΟΚ του Συμβουλίου όσον αφορά τον περιορισμό της χρήσης της δραστικής ουσίας pirimiphos-methyl
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Το άρθρο 5 παράγραφος 5 της οδηγίας 91/414/ΕΟΚ προβλέπει ότι μια καταχώριση μπορεί να αναθεωρηθεί οποιαδήποτε στιγμή εάν υπάρχουν ενδείξεις ότι τα κριτήρια που αναφέρονται στις παραγράφους 1 και 2 του εν λόγω άρθρου δεν πληρούνται πλέον.

               (2)

               Με την οδηγία 2007/52/ΕΚ της Επιτροπής (2), η ουσία pirimiphos-methyl είχε συμπεριληφθεί ως δραστική ουσία στο παράρτημα I της οδηγίας 91/414/ΕΟΚ. Ωστόσο, η ειδική διάταξη σχετικά με τη συγκεκριμένη ουσία απαιτούσε από τον κοινοποιούντα να υποβάλει περαιτέρω μελέτες για την επιβεβαίωση της αξιολόγησης της έκθεσης του χειριστή.

               (3)

               Στις 22 Σεπτεμβρίου 2009 ο κοινοποιών υπέβαλε τις μελέτες αυτές στο Ηνωμένο Βασίλειο, το οποίο είχε οριστεί κράτος μέλος-εισηγητής σύμφωνα με τον κανονισμό (ΕΚ) αριθ. 451/2000 της Επιτροπής (3).

               (4)

               Το Ηνωμένο Βασίλειο αξιολόγησε τις μελέτες αυτές και υπέβαλε στην Επιτροπή προσθήκη στο σχέδιο έκθεσης αξιολόγησης, στις 25 Φεβρουαρίου 2010, το οποίο διαβιβάστηκε για σχολιασμό στα άλλα κράτη μέλη, την Ευρωπαϊκή Αρχή για την Ασφάλεια των Τροφίμων (EFSA) και τον κοινοποιούντα. Λαμβάνοντας υπόψη το σχέδιο έκθεσης αξιολόγησης, η εν λόγω προσθήκη επανεξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκε στις 28 Ιανουαρίου 2011 με τη μορφή αναθεώρησης της έκθεσης ανασκόπησης της Επιτροπής για την ουσία pirimiphos-methyl της 16ης Μαρτίου 2007.

               (5)

               Από τις μελέτες που συμπεριελήφθησαν στην έκθεση ανασκόπησης, όπως οριστικοποιήθηκε στις 28 Ιανουαρίου 2011, προκύπτει ότι ο κίνδυνος για τους χειριστές δεν είναι αποδεκτός όταν χρησιμοποιούνται φορητές συσκευές χειρός.

               (6)

               Με βάση το σχέδιο έκθεσης αξιολόγησης, την προσθήκη σε αυτό και τα σχόλια που διαβίβασαν τα κράτη μέλη, η EFSA και ο κοινοποιών, δεν αναιρείται το συμπέρασμα ότι τα φυτοπροστατευτικά προϊόντα που περιέχουν την ουσία pirimiphos-methyl μπορεί να αναμένεται ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Ωστόσο, κρίνεται αναγκαίο να περιοριστεί η χρήση της ουσίας pirimiphos-methyl και να εξαιρεθούν οι εφαρμογές της σε φορητές συσκευές χειρός.

               (7)

               Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (8)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, έως τις 31 Οκτωβρίου 2011 το αργότερο, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Νοεμβρίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία pirimiphos-methyl ως δραστική ουσία έως τις 31 Οκτωβρίου 2011.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 7 Μαρτίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 214 της 17.8.2007, σ. 3.

      (3)  ΕΕ L 55 της 29.2.2000, σ. 25.

      ΠΑΡΑΡΤΗΜΑ
      Στο παράρτημα I της οδηγίας 91/414/ΕΟΚ, η στήλη σειρά 162 αντικαθίσταται από το ακόλουθο κείμενο:

                     «162

                     pirimiphos-methyl
                     Αριθ. CAS 29232-93-7
                     Αριθ. CIPAC 239

                        O-2-διαιθυλαμινο-6-μεθυλοπυριμιδιν-4-ύλιο

                        O,O- διμεθυλοφωσφοροθειοϊκό οξύ

                     > 880 g/kg

                     1η Οκτωβρίου 2007

                     30 Σεπτεμβρίου 2017

                     ΜΕΡΟΣ Α
                     Επιτρέπεται να χρησιμοποιείται μόνον ως εντομοκτόνο για την αποθήκευση μετά τη συγκομιδή.
                     Δεν επιτρέπονται οι εφαρμογές με φορητές συσκευές χειρός.
                     ΜΕΡΟΣ B
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν pirimiphos-methyl, για χρήσεις πλην της εφαρμογής με αυτοματοποιημένα συστήματα σε άδειες αποθήκες σιτηρών, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την pirimiphos-methyl, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 16 Μαρτίου 2007.
                     Κατά τη συνολική αυτή αξιολόγηση τα κράτη μέλη πρέπει να προσέχουν ιδιαίτερα τα εξής:

                                 —

                                 την ασφάλεια των χειριστών. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας, περιλαμβανομένου εξοπλισμού αναπνευστικής προστασίας, και μέτρα άμβλυνσης του κινδύνου για τη μείωση της έκθεσης,

                                 —

                                 την έκθεση των καταναλωτών μέσω της τροφής, ενόψει μελλοντικών αναθεωρήσεων των ανώτατων ορίων υπολειμμάτων.»


Avis juridique important

|

31989L0360

Οδηγία 89/360/ΕΟΚ του Συμβουλίου της 30ής Μαΐου 1989 για την τροποποίηση της οδηγίας 64/432/ΕΟΚ όσον αφορά τις διοικητικές περιφέρειες και την παύση των ορολογικών εξετάσεων για βρουκέλλωση ορισμένων τύπων χοίρων

Επίσημη Εφημερίδα αριθ. L 153 της 06/06/1989 σ. 0029 - 0029 Φινλανδική ειδική έκδοση: Κεφάλαιο 3 τόμος 29 σ. 0106  Σουηδική ειδική έκδοση: Κεφάλαιο 3 τόμος 29 σ. 0106

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 30ής Μαΐου 1989  για την τροποποίηση της οδηγίας 64/432/ΕΟΚ όσον αφορά τις διοικητικές περιφέρειες και την παύση των ορολογικών εξετάσεων για βρουκέλλωση ορισμένων τύπων χοίρων  (89/360/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (2), όπως τροποποιήθηκε τελευταία από την οδηγία 64/432/ΕΟΚ (3), περιέγραψε το τμήμα του εδάφους ενός κράτους μέλους που ορίζεται ως περιφέρεια·  ότι, λόγω τροποποίησης των διοικητικών μονάδων των Κάτω Χωρών, αυτό το κράτος πρέπει να έχει τη δυνατότητα να χρησιμοποιεί αυτή τη μονάδα στο πλαίσιο των ενδοκοινοτικών συναλλαγών·  ότι, λόγω της μείωσης ασθενειών που συνδέεται με αλλαγές στις διαρθρώσεις παραγωγής, ορισμένοι χοίροι που αποτελούν αντικείμενο ενδοκοινοτικών συναλλαγών θα πρέπει να μην υποβάλλονται πλέον σε ορολογικές εξετάσεις,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 64/432/ΕΟΚ τροποποιείται ως εξής:  1. Στο άρθρο 2 στοιχείο ιδ) έβδομη περίπτωση, η λέξη «provincie» αντικαθίσταται από τη λέξη «RVV-Kring».  2. Στο άρθρο 3 παράγραφος 4, οι λέξεις «Όταν πρόκειται για χοίρους βάρους μεγαλύτερου από 25 χιλιόγραμμα» αντικαθίστανται από τις λέξεις «Όταν πρόκειται για χοίρους αναπαραγωγής ηλικίας άνω των 4 μηνών».  3. Στο παράρτημα ΣΤ υπόδειγμα ΙΙΙ, η υποσημείωση (6) αντικαθίσταται από το ακόλουθο κείμενο:  «(6) Η δοκιμή οροσυγκόλλησης και η αντίδραση σύνδεσης του συμπληρώματος θα διενεργούνται μόνον στους χοίρους αναπαραγωγής ηλικίας άνω των 4 μηνών.»  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις της παρούσας οδηγίας το αργότερο μέχρι την 1η Οκτωβρίου 1989. Ενημερώνουν αμέσως την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 30 Μαΐου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. C 96 της 17. 4. 1989.  (2) ΕΕ αριθ. 121 της 29. 7. 1964, σ. 1977/64.  (3) ΕΕ αριθ. L 194 της 22. 7. 1988, σ. 1.


Avis juridique important

|

31994L0045

Οδηγία 94/45/ΕΚ του Συμβουλίου της 22ας Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους

Επίσημη Εφημερίδα αριθ. L 254 της 30/09/1994 σ. 0064 - 0072 Φινλανδική ειδική έκδοση: Κεφάλαιο 5 τόμος 6 σ. 0160  Σουηδική ειδική έκδοση: Κεφάλαιο 5 τόμος 6 σ. 0160

ΟΔΗΓΙΑ 94/45/ΕΚ ΤΟΥ ΣΥΜΒΟΥΛΙΟΥ της 22ας Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται  η γνώμη τουςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συμφωνία για την κοινωνική πολιτική που έχει προσαρτηθεί στο πρωτόκολλο (αριθ. 14) σχετικά με την κοινωνική πολιτική που έχει προσαρτηθεί στη συνθήκη για την ίδρυση της Ευρωπαϊκής Κοινότητας, και ιδίως το άρθρο 2 παράγραφος 2,  την πρόταση της Επιτροπής (1),  τη γνώμη της Οικονομικής και Κοινωνικής Επιτροπής (2),  Αποφασίζοντας σύμφωνα με τη διαδικασία του άρθρου 189 Γ της συνθήκης (3),  Εκτιμώντας:  ότι, βάσει του πρωτοκόλλου σχετικά με την κοινωνική πολιτική που επισυνάπτεται στη συνθήκη για την ίδρυση της Ευρωπαϊκής Κοινότητας, το Βασίλειο του Βελγίου, το Βασίλειο της Δανίας, η Ομοσπονδιακή Δημοκρατία της Γερμανίας, η Ελληνική Δημοκρατία, το  Βασίλειο της Ισπανίας, η Γαλλική Δημοκρατία, η Ιρλανδία, η Ιταλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών και η Πορτογαλική Δημοκρατία (που αναφέρονται στο εξής ως "κράτη μέλη"), επιδιώκοντας να εφαρμόσουν τον  κοινωνικό χάρτη του 1989, συνήψαν συμφωνία μεταξύ τους για την κοινωνική πολιτική- ότι το άρθρο 2 παράγραφος 2 της προαναφερθείσας συμφωνίας επιτρέπει στο Συμβούλιο να θεσπίσει, μέσω οδηγίας, ελάχιστες προδιαγραφές- ότι, σύμφωνα με το άρθρο 1 της εν λόγω συμφωνίας, η Κοινότητα και τα κράτη μέλη έχουν ως στόχο να προωθήσουν τον κοινωνικό διάλογο- ότι η παράγραφος 17 του κοινοτικού χάρτη των θεμελιωδών κοινωνικών δικαιωμάτων των εργαζομένων προβλέπει μεταξύ άλλων ότι "η πληροφόρηση, η διαβούλευση και η συμμετοχή των εργαζομένων πρέπει να αναπτυχθούν καταλλήλως, σύμφωνα με τα ισχύοντα στα διάφορα  κράτη μέλη"- ότι "αυτό ισχύει ιδίως για επιχειρήσεις ή ομίλους επιχειρήσεων που έχουν εγκαταστάσεις ή επιχειρήσεις σε περισσσότερα από ένα κράτη μέλη"- ότι το Συμβούλιο, παρά την ευρεία συναίνεση που υπήρξε μεταξύ της πλειοψηφίας των κρατών μελών, δεν ήταν σε θέση να αποφανθεί σχετικά με την πρόταση οδηγίας για τη σύσταση ευρωπαϊκής επιτροπής επιχείρησης στις επιχειρήσεις ή τους ομίλους επιχειρήσεων  κοινοτικής κλίμακας για ενημέρωση και διαβούλευση των εργαζομένων (4), όπως τροποποιήθηκε στις 3 Δεκεμβρίου 1991 (5)- ότι η Επιτροπή, σύμφωνα με το άρθρο 3 παράγραφος 2 της συμφωνίας για την κοινωνική πολιτική, προχώρησε σε διαβουλεύσεις με τους κοινωτικούς εταίρους σε κοινοτικό επίπεδο σχετικά με τον ενδεχόμενο προσανατολισμό κοινοτικής δράσης στον τομέα της  ενημέρωσης των εργαζομένων και της διαβούλευσης με αυτούς στις επιχειρήσεις και στους ομίλους επιχειρήσεων κοινοτικής κλίμακας- ότι η Επιτροπή, θεωρώντας μετά από αυτή τη διαβούλευση ότι είναι ευκταία η ανάληψη κοινοτικής δράσης, προχώρησε σε δεύτερο γύρο διαβουλεύσεων με τους κοινωνικούς εταίρους σχετικά με το περιεχόμενο της μελετώμενης πρότασης, σύμφωνα με το άρθρο 3  παράγραφος 3 της εν λόγω συμφωνίας, και ότι αυτοί διαβίβασαν τη γνώμη τους στην Επιτροπή- ότι, μετά το πέρας της δεύτερης φάσης διαβούλευσης, οι κοινωνικοί εταίροι δεν ενημέρωσαν την Επιτροπή σχετικά με τυχόν επιθυμία τους να ξεκινήσει η διαδικασία που θα μπορούσε να καταλήξει στη σύναψη συμφωνίας, όπως προβλέπει το άρθρο 4 της εν λόγω  συμφωνίας- ότι η λειτουργία της εσωτερικής αγοράς περιλαμβάνει μια διαδικασία συγκεντρώσεων επιχειρήσεων, διασυνοριακών συγχωνεύσεων, συγχωνεύσεων δι' απορροφήσεως και ένωσης επιχειρήσεων και, κατά συνέπεια, μια διεθνοποίηση των επιχειρήσεων και των ομίλων  επιχειρήσεων- ότι, προκειμένου να εξασφαλιστεί η αρμονική ανάπτυξη των οικονομικών δραστηριοτήτων, πρέπει οι επιχειρήσεις και οι όμιλοι επιχειρήσεων που λειτουργούν σε περισσότερα από ένα κράτη μέλη να ενημερώνουν τους εκπροσώπους των εργαζομένων οι  οποίοι επηρεάζονται από τις αποφάσεις τους και να ζητούν τη γνώμη τους- ότι οι διαδικασίες για την ενημέρωση των εργαζομένων και τη διαβούλευση με αυτούς, οι οποίες προβλέπονται στις νομοθεσίες ή τις πρακτικές που ακολουθούν τα κράτη μέλη, είναι συχνά ανακόλουθες προς την διεθνική δομή του φορέα ο οποίος λαμβάνει την  απόφαση που αφορά τους εργαζόμενους αυτούς- ότι η κατάσταση αυτή ενδέχεται να οδηγήσει σε άνιση μεταχείριση των εργαζομένων τους οποίους αφορούν οι αποφάσεις στο πλαίσιο της ίδιας επιχείρησης ή του ίδιου ομίλου επιχειρήσεων- ότι πρέπει να ληφθούν τα κατάλληλα μέτρα, τα οποία θα εξασφαλίζουν την ορθή ενημέρωση των εργαζομένων στις κοινοτικής κλίμακας επιχειρήσεις ή ομίλους επιχειρήσεων και την ορθή διαβούλευση μαζί τους στις περιπτώσεις που αποφάσεις, οι οποίες ενδέχεται να  τους επηρεάζουν, λαμβάνονται σε άλλο κράτος μέλος από εκείνο στο οποίο εργάζονται- ότι, για να εξασφαλισθεί η ορθή ενημέρωση των εργαζομένων επιχειρήσεων ή ομίλων επιχειρήσεων που λειτουργούν σε περισσσότερα από ένα κράτη μέλη και η ορθή διαβούλευση μαζί τους, πρέπει να συσταθεί μία ευρωπαϊκή επιτροπή επιχείρησης, ή να καθιερωθούν  άλλες κατάλληλες διαδικασίες για τη διεθνική ενημέρωση των εργαζομένων και τη διαβούλευση με αυτούς- ότι, για το σκοπό αυτό, είναι αναγκαίο να δοθεί ο ορισμός της έννοιας της ελέγχουσας επιχείρησης, ορισμός ο οποίος αφορά αποκλειστικά την παρούσα οδηγία και δεν προδικάζει τους ορισμούς του ομίλου ή του ελέγχου, οι οποίοι ενδέχεται να υιοθετηθούν στα  κείμενα που θα καταρτισθούν στο μέλλον- ότι οι μηχανισμοί για την ενημέρωση των εργαζομένων και τη διαβούλευση με αυτούς στις εν λόγω επιχειρήσεις ή στους ομίλους επιχειρήσεων πρέπει να καλύπτουν όλες τις εγκαταστάσεις ή, ανάλογα με την περίπτωση, όλες τις επιχειρήσεις μέλη του ομίλου, οι  οποίες βρίσκονται εγκατεστημένες στα κράτη μέλη, άσχετα με το κατά πόσον η κεντρική διεύθυνση της επιχείρησης ή, στην περίπτωση ομίλου, της ελέγχουσας επιχείρησης, βρίσκεται στην επικράτεια των κρατών μελών- ότι, σύμφωνα με την αρχή της αυτονομίας των μερών, εναπόκειται στους εκπροσώπους των εργαζομένων και στην διοίκηση της επιχείρησης ή της ελέγχουσας επιχείρησης, στην περίπτωση ομίλου, να προσδιορίσουν με κοινή συμφωνία τη φύση, τη σύνθεση, τα καθήκοντα,  τον τρόπο εργασίας, τις διαδικασίες και τους πόρους της ευρωπαϊκής επιτροπής επιχειρήσεις ή της όποιας άλλης διαδικασίας για την ενημέρωση και τη διαβούλευση, κατά τρόπον ώστε να προσαρμόσουν στη δική τους ιδιαίτερη κατάσταση- ότι, σύμφωνα με την αρχή της επικουρικότητας, εναπόκειται στα κράτη μέλη να προσδιορίσουν ποιοι είναι οι εκπρόσωποι των εργαζομένων, και ιδίως να προβλέψουν, εφόσον το κρίνουν σκόπιμο, ισόρροπη εκπροσώπηση των διαφόρων κατηγοριών εργαζομένων- ότι, εντούτοις, θα πρέπει να προβλεφθούν ορισμένες επικουρικές υποχρεώσεις, οι οποίες θα εφαρμόζονται εφόσον το αποφασίσουν τα μέρη, σε περίπτωση άρνησης εκ μέρους της κεντρικής διεύθυνσης να ξεκινήσει τις διαπραγματεύσεις ή σε περίπτωση μη συμφωνίας  μετά το πέρας των διαπραγματεύσεων- ότι, επιπλέον, οι εκπρόσωποι των εργαζομένων μπορούν να αποφασίσουν να μην ζητήσουν τη σύσταση ευρωπαϊκής επιτροπής επιχείρησης, ή ακόμη ότι τα ενδιαφερόμενα μέρη μπορούν να συμφωνήσουν για άλλες διαδικασίες για την ενημέρωση των εργαζομένων και τη  διαβούλευση με αυτούς- ότι, χωρίς να θίγεται η δυνατότητα των μερών να συμφωνήσουν κάτι άλλο, η ευρωπαϊκή επιτροπή επιχείρησης, η οποία συνιστάται εάν δεν υπάρξει συμφωνία μεταξύ τους, προκειμένου να επιτευχθεί ο στόχος της παρούσας οδηγίας, πρέπει να τηρείται ενήμερη και να  ζητείται η γνώμη της σχετικά με τις δραστηριότητες της επιχείρησης ή του ομίλου επιχειρήσεων, έτσι ώστε να είναι σε θέση να εκτιμά τον ενδεχόμενο αντίκτυπο στα συμφέροντα των εργαζομένων δύο τουλάχιστον διαφορετικών κρατών μελών- ότι, για το σκοπό αυτό,  η επιχείρηση ή η ελέγχουσα επιχείρηση πρέπει να υποχρεούται να ανακοινώνει στους εκπροσώπους που έχουν αναδείξει οι εργαζόμενοι γενικές πληροφορίες που αφορούν τα συμφέροντα των εργαζομένων, καθώς και πληροφορίες που αφορούν ειδικότερα εκείνες τις  πλευρές των δραστηριοτήτων της επιχείρισης ή του ομίλου επιχειρήσεων που επηρεάζουν τα συμφέροντα των εργαζομένων- ότι η ευρωπαϊκή επιτροπή επιχείρησης πρέπει να μπορεί να διατυπώνει γνώμη στο τέλος αυτής της συνεδρίασης- ότι, για ορισμένες αποφάσεις που επηρεάζουν σημαντικά τα συμφέροντα των εργαζομένων, πρέπει να γίνεται διαβούλευση με τους διορισμένους εκπροσώπους των εργαζομένων το ταχύτερο δυνατόν- ότι θα πρέπει να προβλεφθεί ότι οι αντιπρόσωποι των εργαζομένων που ενεργούν στο πλαίσιο της οδηγίας απολαύουν, κατά την άσκηση των καθηκόντων τους, της ιδίας προστασίας καθώς και εγγυήσεων αναλόγων προς τις εγγυήσεις που προβλέπονται για τους  εκπροσώπους των εργαζομένων βάσει της νομοθεσίας ή/και της πρακτικής της χώρας στην οποία εργάζονται- ότι δεν πρέπει να υφίστανται καμία διάκριση λόγω της νόμιμης άσκησης των δραστηριοτήτων τους και πρέπει να απολαύουν κατάλληλης προστασίας όσον αφορά  τις απολύσεις και άλλες κυρώσεις- ότι, στην περίπτωση επιχείρησης ή ελέγχουσας επιχείρησης ενός ομίλου, της οποίας η κεντρική διεύθυνση βρίσκεται εκτός της επικράτειας των κρατών μελών, οι διατάξεις της παρούσας οδηγίας σχετικά με την ενημέρωση των εργαζομένων και τη διαβούλευση με  αυτούς εφαρμόζονται μέσω του, ενδεχομένως διορισμένου, εκπροσώπου της σε κάποιο κράτος μέλος, ή, εφόσον δεν έχει τέτοιο εκπρόσωπο, μέσω της εγκατάστασης ή της ελεγχόμενης επιχείρησης που απασχολεί το μεγαλύτερο αριθμό εργαζομένων στα κράτη μέλη- ότι θα πρέπει να επιφυλαχθεί ιδιαίτερη μεταχείριση στις επιχειρήσεις και στους ομίλους επιχειρήσεων κοινοτικής κλίμακας στις οποίες υπάρχει, κατά την ημερομηνία εφαρμογής της παρούσας οδηγίας, συμφωνία εφαρμοζόμενη στο σύνολο των εργαζομένων, η οποία  προβλέπει διεθνική ενημέρωση των εργαζομένων και διεθνική διαβούλευση με αυτούς- ότι τα κράτη μέλη πρέπει να λάβουν τα κατάλληλα μέτρα για την περίπτωση μη εφαρμογής των υποχρεώσεων που προβλέπονται στην παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΤΜΗΜΑ Ι   ΓΕΝΙΚΕΣ ΔΙΑΤΑΞΕΙΣ  Άρθρο 1  Αντικείμενο  1. Σκοπός της παρούσας οδηγίας είναι να βελτιωθεί το δικαίωμα των εργαζομένων για ενημέρωση και για διαβούλευση σε κοινοτικής κλίμακας επιχειρήσεις και ομίλους επιχειρήσεων.  2. Προς το σκοπό αυτό συνιστάται ευρωπαϊκή επιτροπή επιχειρήσεων ή καθιερώνεται διαδικασία για την ενημέρωση των εργαζομένων και τη διαβούλευση μ' αυτούς σε όλες τις επιχειρήσεις και σε όλους τους ομίλους επιχειρήσεων κοινοτικής κλίμακας, εφόσον  υποβληθεί σχετικά αίτημα σύμφωνα με τη διαδικασία που προβλέπεται στο άρθρο 5 παράγραφος 1, με σκοπό την ενημέρωση των εν λόγω εργαζομένων και τη διαβούλευση με αυτούς υπό τις προϋποθέσεις, κατά τον τρόπο και με τα αποτελέσματα που προβλέπει η παρούσα  οδηγία.  3. Κατά παρέκκλιση από την παράγραφο 2, όταν όμιλος επιχειρήσεων κοινοτικής κλίμακας, κατά την έννοια του άρθρου 2 στοιχείο γ), περιλαμβάνει μία ή περισσότερες επιχειρήσεις ή ομίλους επιχειρήσεων ευρωπαϊκής κλίμακας κατά την έννοια του άρθρου 2  παράγραφος 1 στοιχείο α) ή γ), η σύσταση της ευρωπαϊκής επιτροπής επιχείρησης γίνεται στο επίπεδο του ομίλου, εκτός εάν οι συμφωνίες που αναφέρονται στο άρθρο 6 περιλαμβάνουν αντίθετες διατάξεις.  4. Εκτός από την περίπτωση που οι συμφωνίες που αναφέρονται στο άρθρο 6 προβλέπουν ευρύτερο πεδίο εφαρμογής, οι εξουσίες και οι αρμοδιότητες των ευρωπαϊκών επιτροπών επιχείρησης και η εμβέλεια των διαδικασιών για την ενημέρωση των εργαζομένων και τη  διαβούλευση μ' αυτούς οι οποίες θεσπίζονται για την υλοποίηση του στόχου της παραγράφου 1, αφορούν, για τις επιχειρήσεις κοινοτικής κλίμακας, όλες τις εγκαταστάσεις που βρίσκονται στα κράτη μέλη και, για τους ομίλους επιχειρήσεων κοινοτικής κλίμακας,  όλες τις επιχειρήσεις μέλη του ομίλου που βρίσκονται στα κράτη μέλη.  5. Τα κράτη μέλη μπορούν να προβλέπουν ότι η παρούσα οδηγία δεν εφαρμόζεται στο ναυτιλόμενο προσωπικό του εμπορικού στόλου.  Άρθρο 2  Ορισμοί  1. Για τους σκοπούς της παρούσας οδηγίας, νοούνται ως:  α) "επιχείρηση κοινοτικής κλίμακας", κάθε επιχείρηση που απασχολεί τουλάχιστον 1 000 εργαζομένους στα κράτη μέλη και τουλάχιστον 150 εργαζόμενους σε καθένα από δύο τουλάχιστον διαφορετικά κράτη μέλη- β) "όμιλος επιχειρήσεων", κάθε όμιλος που περιλαμβάνει ελέγχουσα και ελεγχόμενες επιχειρήσεις- γ) "κοινοτικής κλίμακας όμιλος επιχειρήσεων", κάθε όμιλος επιχειρήσεων που πληροί της ακόλουθες προϋποθέσεις:  - απαχολεί τουλάχιστον 1 000 εργαζόμενους στα κράτη μέλη,  - έχει τουλάχιστον δύο επιχειρήσεις μέλη που ομίλου σε διαφορετικά κράτη μέλη, και - τουλάχιστον μία επιχείρηση μέλος του ομίλου απασχολεί τουλάχιστον 150 εργαζόμενους σε ένα κράτος μέλος και τουλάχιστον μία άλλη επιχείρηση μέλος του ομίλου απασχολεί τουλάχιστον 150 εργαζόμενους σε κάποιο άλλο κράτος μέλος- δ) "εκπρόσωποι των εργαζομένων", οι εκπρόσωποι των εργαζομένων που προβλέπονται από τις εθνικές νομοθεσίες ή/και πρακτικές- ε) "κεντρική διεύθυνση", η κεντρική διεύθυνση της επιχείρησης κοινοτικής κλίμακας ή, για τους ομίλους επιχειρήσεων κοινοτικής κλίμακας, της ελέγχουσας επιχείρησης- στ) "διαβούλευση", η ανταλλαγή απόψεων και η καθιέρωση διαλόγου μεταξύ των εκπροσώπων των εργαζομένων και της κεντρικής διεύθυνσης ή οποιουδήποτε άλλου καταλληλότερου οργάνου διευθυντικού επιπέδου- ζ) "ευρωπαϊκή επιτροπή επιχείρησης", η επιτροπή που συγκροτείται σύμφωνα με το άρθρο 1 παράγραφος 2 ή σύμφωνα με τις διατάξεις του παραρτήματος, με σκοπό την υλοποίηση της ενημέρωσης των εργαζομένων και της διαβούλευσης με αυτούς- η) "ειδική διαπραγματευτική ομάδα", η ομάδα που συγκροτείται σύμφωνα με το άρθρο 5 παράγραφος 2 προκειμένου να διαπραγματευθεί με την κεντρική διεύθυνση τη σύσταση ευρωπαϊκής επιτροπής επιχείρησης ή την καθιέρωση διαδικασίας για την ενημέρωση των  εργαζομένων και τη διαβούλευση με αυτούς σύμφωνα με το άρθρο 1 παράγραφος 2.  2. Για τους σκοπούς της παρούσας οδηγίας, ο κατώτατος αριθμός εργαζομένων καθορίζεται με βάση το μέσο αριθμό εργαζομένων, συμπεριλαμβανομένων των εργαζομένων με μερική απασχόληση, που έχουν απασχοληθεί στην επιχείρηση τα δύο τελευταία χρόνια, όπως αυτός  υπολογίζεται σύμφωνα με τις εθνικές νομοθεσίες ή/και πρακτικές.  Άρθρο 3  Ορισμός της έννοιας "ελέγχουσα επιχείρηση"  1. Για τους σκοπούς της παρούσας οδηγίας, ως "ελέγχουσα επιχείρηση" νοείται η επιχείρηση η οποία μπορεί να ασκεί δεσπόζουσα επιρροή σε μια άλλη επιχείρηση "ελεγχόμενη επιχείρηση", για παράδειγμα λόγω  δικαιωμάτων κυριότητας, χρηματοδοτικής συμμετοχής ή κανόνων που τη διέπουν.  2. Η δυνατότητα άσκησης δεσπόζουσας επιρροής τεκμαίρεται, υπό την επιφύλαξη αποδείξεως του εναντίου, όταν μια επιχείρηση έναντι μιας άλλης επιχειρήσεως αμέσως ή εμμέσως:  α) κατέχει την πλειοψηφία του καλυφθέντος κεφαλαίου της επιχείρησης, ή β) διαθέτει την πλειοψηφία των ψήφων που συνδέονται με τα μερίδια τα οποία εκδίδει η επιχείρηση, ή γ) μπορεί να διορίζει περισσότερα από τα μισά μέλη του διοικητικού συμβουλίου, ή του διευθυντικού ή του εποπτικού οργάνου της επιχείρησης.  3. Για τους σκοπούς της παραγράφου 2, τα δικαιώματα ψήφου και διορισμού που διαθέτει η ελέγχουσα επιχείρηση περιλαμβάνουν τα αντίστοιχα δικαιώματα οποιασδήποτε ελεγχόμενης επιχείρησης και οποιουδήποτε προσώπου ή οργανισμού που ενεργεί με ιδίω ονόματι,  αλλά για λογαριασμό της ελέγχουσας επιχείρησης ή κάθε άλλης ελεγχόμενης επιχείρησης.  4. Παρά τις παραγράφους 1 και 2, μια επιχείρηση δεν είναι "ελέγχουσα επιχείρηση" άλλης επιχείρησης της οποίας κατέχει συμμετοχές, εφόσον πρόκειται για επιχείρηση αναφερόμενη στο άρθρο 3 παράγραφος 5 στοιχείο α) ή γ) του κανονισμού (ΕΟΚ) αριθ. 4064/89  του Συμβουλίου της 21ης Δεκεμβρίου 1989 για τον έλεγχο των συγκεντρώσεων επιχειρήσεων (6).  5. Η δεσπόζουσα επορροή δεν τεκμαίρεται μόνο από το γεγονός ότι εντεταλμένο πρόσωπο ασκεί τα καθήκοντά του δυνάμει της νομοθεσίας κράτους μέλους σχετικά με την εκκαθάριση, την πτώχευση, την αφερεγγυότητα, την παύση πληρωμών, τον πτωχευτικό συμβιβασμό ή  άλλη ανάλογη διαδικασία.  6. Προκειμένου να κριθεί εάν μια επιχείρηση είναι "ελέγχουσα επιχείρηση", εφαρμόζεται η νομοθεσία του κράτους μέλους στο οποίο υπόκειται η εν λόγω επιχείρηση.  Εάν η νομοθεσία που διέπει την επιχείρηση δεν είναι νομοθεσία κράτους μέλους, εφαρμοστέο δίκαιο είναι το δίκαιο του κράτους μέλους στο έδαφος του οποίου βρίσκεται η κεντρική διεύθυνση εκείνης της επιχείρησης του ομίλου η οποία απασχολεί το μεγαλύτερο  αριθμό εργαζομένων.  7. Όταν, σε περίπτωση σύγκρουσης νόμων κατά την εφαρμογή της παραγράφου 2, δύο ή περισσότερες επιχειρήσεις ενός ομίλου πληρούν ένα ή περισσότερα από τα κριτήρια που καθορίζονται στην ίδια αυτή παράγραφο 2, ελέγχουσα επιχείρηση θεωρείται η επιχείρηση η  οποία πληροί το κριτήριο που καθορίζεται στο στοιχείο γ), εκτός αν αποδειχθεί ότι μια άλλη επιχείρηση ασκεί δεσπόζουσα επιρροή.   ΤΜΗΜΑ ΙΙ   ΣΥΣΤΑΣΗ ΕΥΡΩΠΑΪΚΗΣ ΕΠΙΤΡΟΠΗΣ ΕΠΙΧΕΙΡΗΣΗΣ Ή ΔΙΑΔΙΚΑΣΙΑΣ ΓΙΑ ΤΗΝ ΕΝΗΜΕΡΩΣΗ ΤΩΝ ΕΡΓΑΖΟΜΕΝΩΝ ΚΑΙ ΤΗ ΔΙΑΒΟΥΛΕΥΣΗ ΜΕ ΑΥΤΟΥΣ  Άρθρο 4  Ευθύνη για τη σύσταση ευρωπαϊκής επιτροπής επιχείρησης ή την καθιέρωση διαδικασίας για την ενημέρωση των εργαζομένων και τη διαβούλευση με αυτούς  1. Η κεντρική διεύθυνση είναι υπεύθυνη για τη δημιουργία των προϋποθέσεων και των μέσων που είναι αναγκαία  για τη σύσταση της ευρωπαϊκής επιχείρησης ή μιας διαδικασίας για την ενημέρωση και τη διαβούλευση, που προβλέπονται στο άρθρο 1 παράγραφος 2 στην επιχείρηση κοινοτικής κλίμακας και τον κοινοτικής κλίμακας όμιλο επιχειρήσεων.  2. Όταν η κεντρική διεύθυνση δεν βρίσκεται σε κράτος μέλος, την ευθύνη που αναφέρεται στην παράγραφο 1 έχει ο εκπρόσωπος της κεντρικής διεύθυνσης σε κράτος μέλος, ο οποίος θα πρέπει, ενδεχομένως, να διορίζεται.  Εάν δεν υπάρχει τέτοιος εκπρόσωπος, την ευθύνη που αναφέρεται στην παράγραφο 1 έχει η διεύθυνση της εγκατάστασης ή της επιχείρησης του ομίλου η οποία απασχολεί το μεγαλύτερο αριθμό εργαζομένων σε κράτος μέλος.  3. Για τους σκοπούς της παρούσας οδηγίας, ως κεντρική διεύθυνση θεωρείται ο εκπρόσωπος ή οι εκπρόσωποι, αν δεν υπάρχουν, η διεύθυνση που αναφέρεται στην παράγραφο 2 δεύτερο εδάφιο.  Άρθρο 5  Ειδική διαπραγματευτική ομάδα  1. Για την υλοποίηση του στόχου που αναφέρεται στο άρθρο 1 παράγραφος 1, η κεντρική διεύθυνση αρχίζει τις διαπραγματεύσεις για τη σύσταση ευρωπαϊκής επιτροπής επιχείρησης ή την καθιέρωση διαδικασίας για την ενημέρωση και  τη διαβούλευση, με δική της πρωτοβουλία ή ύστερα από γραπτή αίτηση τουλάχιστον 100 εργαζομένων ή των εκπροσώπων τους, οι οποίοι υπάγονται τουλάχιστον σε δύο επιχειρήσεις ή εγκαταστάσεις που βρίσκονται σε δύο τουλάχιστον διαφορετικά κράτη μέλη.  2. Προς τούτο, συγκροτείται ειδική διαπραγματευτική ομάδα, η οποία ακολουθεί τις εξής κατευθυντήριες γραμμές:  α) τα κράτη μέλη καθορίζουν τον τρόπο εκλογής ή διορισμού των μελών της ειδικής διαπραγματευτικής ομάδας ου πρέπει να εκλέγονται ή να διορίζονται στην επικράτειά τους.  Τα κράτη μέλη πρέπει να λαμβάνουν μέτρα ώστε οι εργαζόμενοι των εγκαταστάσεων ή/και επιχειρήσεων στις οποίες δεν υπάρχουν εκπρόσωποι των εργαζομένων για λόγους ανεξάρτητους από τη θέληση αυτών των τελευταίων, να έχουν δικαίωμα να εκλέγουν ή να διορίζουν  οι ίδιοι τα μέλη της ειδικής διαπραγματευτικής ομάδας.  Το δεύτερο εδάφιο δεν θίγει τις εθνικές νομοθεσίες ή/και πρακτικές που προβλέπουν κατώτερα όρια για τη σύσταση οργάνου εκπροσώπησης των εργαζομένων- β) η ειδική διαπραγμετευτική ομάδα έχει τουλάχιστον τρία και το πολύ 17 μέλη- γ) κατά τις εκλογές ή τους διορισμούς, πρέπει να εξασφαλίζονται:  - καταρχάς η εκπροσώπηση με ένα μέλος ανά κράτος μέλος στο οποίο η επιχείρηση κοινοτικής κλίμακας έχει μία ή περισσότερες εγκαταστάσεις ή στο οποίο ο κοινοτικής κλίμακας όμιλος επιχειρήσεων έχει την ελέγχουσα επιχείρηση ή μία ή περισσότερες ελεγχόμενες  επιχειρήσεις,  - στη συνέχεια, επιπλέον μέλη κατ' αναλογία του αριθμού των εργαζομένων που απασχολούνται στις εγκαταστάσεις, στην ελέγχουσα επιχείρηση ή στις ελεγχόμενες επιχειρήσεις, όπως προβλέπει η νομοθεσία του κράτους μέλους στο έδαφος του οποίου βρίσκεται η  κεντρική διεύθυνση- δ) η κεντρική διεύθυνση και οι τοπικές διευθύνσεις ενημερώνονται για τη σύνθεση της ειδικής διαπραγματευτικής ομάδας.  3. Η ειδική διαπραγματευτική ομάδα είναι υπεύθυνη για τον καθορισμό, μαζί με την κεντρική διεύθυνση και με γραπτή συμφωνία, του πεδίου δράσης, της σύνθεσης, των καθηκόντων και της διάρκειας της θητείας της ευρωπαϊκής επιτροπής επιχείρησης ή των  ευρωπαϊκών επιτροπών επιχείρησης, ή των λεπτομερειών εφαρμογής της διαδικασίας για την ενημέρωση των εργαζομένων και τη διαβούλευση με αυτούς.  4. Με την προοπτική σύναψης συμφωνίας σύμφωνα με το άρθρο 6, η κεντρική διεύθυνση συγκαλεί συνεδρίαση με την ειδική διαπραγματευτική ομάδα και ενημερώνει τις τοπικές διευθύνσεις σχετικά.  Για τις ανάγκες των διαπραγματεύσεων, η ειδική διαπραγματευτική ομάδα μπορεί να επικουρείται από εμπειρογνώμονες της επιλογής της.  5. Η ειδική διαπραγματευτική ομάδα μπορεί να αποφασίζει, με τα δύο τρίτα των ψήφων τουλάχιστον, να μην ξεκινήσει διαπραγματεύσεις σύμφωνα με την παράγραφο 4 ή να ακυρώσει τις διαπραγματεύσεις που διεξάγονται ήδη.  Η απόφαση αυτή τερματίζει τη διαδικασία για τη σύναψη της συμφωνίας που προβλέπεται στο άρθρο 6. Όταν λαμβάνεται η απόφαση αυτή, οι διατάξεις του παραρτήματος δεν έχουν εφαρμογή.  Νέο αίτημα σύγκλισης της ειδικής διαπραγματευτικής ομάδας μπορεί να υποβληθεί το νωρίτερο δύο έτη μετά την προαναφερόμενη απόφαση, εκτός εάν τα ενδιαφερόμενα μέρη ορίσουν συντομότερη προθεσμία.  6. Τις δαπάνες τις σχετικές με τις διαπραγματεύσεις που αναφέρονται στις παραγράφους 3 και 4 τις αναλαμβάνει η κεντρική διεύθυνση, κατά τρόπον ώστε η ειδική διαπραγματευτική ομάδα να μπορεί να εκπληρώνει την αποστολή της κατά τον κατάλληλο τρόπο.  Τηρουμένης αυτής της αρχής, τα κράτη μέλη μπορούν να καθορίζουν δημοσιονομικούς κανόνες σχετικά με τη λειτουργία της ειδικής διαπραγματευτικής ομάδας. Μπορούν, ιδίως, να προβλέπουν ότι θα καλύπτονται τα έξοδα ενός μόνο εμπειρογνώμονα.  Άρθρο 6  Περιεχόμενο της συμφωνίας  1. Η κεντρική διεύθυνση και η ειδική διαπραγματευτική ομάδα πρέπει να διαπραγματεύονται με πνεύμα συνεργασίας με σκοπό την επίτευξη συμφωνίας σχετικά με τις λεπτομέρειες της υλοποίησης της ενημέρωσης των εργαζομένων και της  διαβούλευσης με αυτούς που προβλέπεται στο άρθρο 1 παράγραφος 1.  2. Με την επιφύλαξη της αυτονομίας των μερών, η συμφωνία που αναφέρεται στην παράγραφο 1, η οποία διαπιστώνεται γραπτώς μεταξύ της κεντρικής διεύθυνσης και της ειδικής διαπραγματευτικής ομάδας, προσδιορίζει:  α) τις επιχειρήσεις μέλη του κοινοτικής κλίμακας ομίλου επιχειρήσεων ή τις εγκαταστάσεις της επιχείρησης κοινοτικής κλίμακας, τις οποίες αφορά η συμφωνία- β) τη σύνθεση της ευρωπαϊκής επιτροπής επιχείρησης, τον αριθμό των μελών, την κατανομή των εδρών και τη διάρκεια της θητείας- γ) τα καθήκοντα της ευρωπαϊκής επιτροπής επιχείρησης, καθώς και τη διαδικασία για την ενημέρωσή της και τη διαβούλευση με αυτήν- δ) τον τόπο, τη συχνότητα και τη διάρκεια των συνεδριάσεων της ευρωπαϊκής επιτροπής επιχείρησης- ε) τους οικονομικούς πόρους και τα υλικά μέσα που διατίθενται στην ευρωπαϊκή επιτροπή επιχείρησης- στ) τη διάρκεια της συμφωνίας και τη διαδικασία για την επαναδιαπραγμάτευσή της.  3. Η κεντρική διεύθυνση και η ειδική διαπραγματευτική ομάδα μπορούν να αποφασίζουν γραπτώς να θεσπίζουν μία ή περισσότερες διαδικασίες ενημέρωσης και διαβούλευσης αντί να θεσπίσουν ευρωπαϊκή επιτροπή επιχείρησης.  Η συμφωνία πρέπει να προβλέπει σύμφωνα με ποιο τρόπο οι εκπρόσωποι των εργαζομένων έχουν το δικαίωμα να συγκεντρώνονται προκειμένου να προβούν σε ανταλλαγή απόψεων με τις πληροφορίες που τους ανακοινώνονται.  Οι πληροφορίες αυτές αφορούν, ιδίως, τα διεθνικά θέματα τα οποία επηρεάζουν σημαντικά τα συμφέροντα των εργαζομένων.  4. Οι συμφωνίες που αναφέρονται στις παραγράφους 2 και 3 δεν υπόκεινται, εκτός αντίθετων διατάξεων των εν λόγω συμφωνιών, στις επικουρικές υποχρεώσεις του παραρτήματος.  5. Για τους σκοπούς της σύναψης των συμφωνιών που αναφέρονται στις παραγράφους 2 και 3, η ειδική διαπραγματευτική ομάδα αποφασίζει με πλειοψηφία των μελών της.  Άρθρο 7  Επικουρικές υποχρεώσεις  1. Προκειμένου να εξασφαλιστεί η υλοποίηση του στόχου που αναφέρεται στο άρθρο 1 παράγραφος 1, οι επικουρικές υποχρεώσεις που προβλέπει η νομοθεσία του κράτους μέλους στο οποίο ευρίσκεται η κεντρική διεύθυνση, εφαρμόζονται:  - εάν τούτο αποφασιστεί από την κεντρική διεύθυνση και την ειδική διαπραγματευτική ομάδα, ή - εάν η κεντρική διεύθυνση αρνηθεί την έναρξη διαπραγματεύσεων εντός εξαμήνου από την υποβολή του αιτήματος που αναφέρεται στο άρθρο 5 παράγραφος 1, ή - εάν, εντός τριετίας από την ημερομηνία υποβολής του εν λόγω αιτήματος, τα μέρη δεν καταλήξουν στην κατά το άρθρο 6 συμφωνία και η ειδική διαπραγματευτική ομάδα δεν λάβει την απόφαση που προβλέπεται στο άρθρο 5 παράγραφος 5.  2. Οι επικουρικές υποχρεώσεις που αναφέρονται στην παράγραφο 1, όπως αυτές προβλέπονται από τη νομοθεσία των κρατών μελών, πρέπει να ανταποκρίνονται στις διατάξεις του παραρτήματος.   ΤΜΗΜΑ ΙΙΙ   ΔΙΑΦΟΡΕΣ ΔΙΑΤΑΞΕΙΣ  Άρθρο 8  Εμπιστευτικές πληροφορίες  1. Τα κράτη μέλη προβλέπουν ότι τα μέλη της ειδικής διαπραγματευτικής ομάδας και της ευρωπαϊκής επιτροπής επιχείρησης, καθώς και οι εμπειρογνώμονες που τα επικουρούν ενδεχομένως, δεν επιτρέπεται να αποκαλύπτουν σε τρίτους τις  πληροφορίες που τους ανακοινώθηκαν ρητά ως εμποστευτικές.  Το ίδιο ισχύει και για τους εκπροσώπους των εργαζομένων στο πλαίσιο μιας διαδικασίας για την ενημέρωση και τη διαβούλευση.  Η υποχρέωση αυτή εξακολουθεί να υφίσταται και μετά τη λήξη της θητείας τους, ανεξάρτητα από τον τόπο όπου βρίσκονται.  2. Κάθε κράτος μέλος προβλέπει ότι, σε συγκεκριμένες περιπτώσεις και υπό τους όρους και εντός των ορίων που θέτει η εθνική νομοθεσία, η κεντρική διεύθυνση που βρίσκεται εγκατεστημένη στην επικράτειά του δεν είναι υποχρεωμένη να ανακοινώνει πληροφορίες  εφόσον η φύση τους είναι τέτοια που, σύμφωνα με αντικειμενικά κριτήρια, ενδέχεται να δυσχεράνουν σοβαρά τη λειτουργία των συγκεκριμένων επιχειρήσεων ή να τις ζημιώσουν.  Το ενδιαφερόμενο κράτος μέλος μπορεί να θέσει ως προϋπόθεση, για την απαλλαγή αυτή, την έκδοση προηγούμενης διοικητικής ή δικαστικής αδείας.  3. Κάθε κράτος μέλος μπορεί να προβλέπει ειδικές διατάξεις υπέρ της κεντρικής διεύθυνσης των επιχειρήσεων που είναι εγκατεστημένες στην επικράτειά του και έχουν ως άμεσο και ουσιαστικό σκοπό τον ιδεολογικό προσανατολισμό όσον αφορά την εημέρωση και τη  διατύπωση απόψεων υπό την προϋπόθεση ότι, την ημερομηνία έκδοσης της παρούσας οδηγίας, υπάρχουν ήδη τέτοιες ειδικές διατάξεις στην εθνική νομοθεσία.  Άρθρο 9  Λειτουργία της ευρωπαϊκής επιτροπής επιχείρησης και της διαδικασίας για την ενημέρωση και τη διαβούλευση των εργαζομένων  Η κεντρική διεύθυνση και η ευρωπαϊκή επιτροπή επιχείρησης εργάζονται με πνεύμα συνεργασίας, σεβόμενες αμοιβαία τα δικαιώματα και  τις υποχρεώσεις τους.  Το ίδιο ισχύει και για τη συνεργασία μεταξύ της κεντρικής διεύθυνσης και των εκπροσώπων των εργαζομένων στο πλαίσιο της διαδικασίας για την ενημέρωση και τη διαβούλευση των εργαζομένων.  Άρθρο 10  Προστασία των εκπροσώπων των εργαζομένων  Τα μέλη της ειδικής διαπραγματευτικής ομάδας, τα μέλη της ευρωπαϊκής επιτροπής επιχείρησης και οι εκπρόσωποι των εργαζομένων που ασκούν τα καθήκοντά τους στο πλαίσιο της διαδικασίας που προβλέπεται στο άρθρο 6  παράγραφος 3, απολαύουν, κατά την άσκηση των καθηκόντων τους, της ιδίας προστασίας, καθώς και εγγυήσεων ανάλογων προς τις εγγυήσεις που προβλέπονται για τους εκπροσώπους των εργαζομένων βάσει της νομοθεσίας ή/και της πρακτικής της χώρας στην οποία  εργάζονται.  Αυτό αφορά ιδιαίτερα τη συμμετοχή στις συνεδριάσεις της ειδικής διαπραγματευτικής ομάδας ή της ευρωπαϊκής επιτροπής επιχείρησης ή σε οποιαδήποτε άλλη συνεδρίαση πραγματοποιούμενη στο πλαίσιο της συμφωνίας που αναφέρεται στο άρθρο 6 παράγραφος 3, καθώς  και την καταβολή των αποδοχών των μελών που ανήκουν στο προσωπικό της επιχείρησης κοινοτικής κλίμακας ή του κοινοτικής κλίμακας ομίλου, επιχειρήσεων, κατά την αναγκαία για την άσκηση των καθηκόντων τους απουσία.  Άρθρο 11  Τήρηση της παρούσας οδηγίας  1. Κάθε κράτος μέλος μεριμνά ώστε η διεύθυνση των εγκαταστάσεων μιας επιχείρησης κοινοτικής κλίμακας και η διεύθυνση των επιχειρήσεων μελών του ομίλου επιχειρήσεων κοινοτικής κλίμακας, οι οποίες βρίσκονται στο έδαφός τους,  καθώς και οι εκπρόσωποι των εργαζομένων τους ή, κατά περίπτωση, οι εργαζόμενοί τους, να τηρούν τις υποχρεώσεις που προβλέπει η παρούσα οδηγία, αδιακρίτως του αν η κεντρική διεύθυνση βρίσκεται στο έδαφός του ή όχι.  2. Τα κράτη μέλη εξασφαλίζουν ότι οι πληροφορίες οι ζητούμενες από τα μέρη τα οποία αφορά η εφαρμογή της παρούσας οδηγίας, σχετικά με τον αριθμό εργαζομένων που αναφέρεται στο άρθρο 2 παράγραφος 1 στοιχεία α) και γ), παρέχονται από τις επιχειρήσεις.  3. Τα κράτη μέλη προβλέπουν κατάλληλα μέτρα σε περίπτωση που δεν τηρείται η παρούσα οδηγία- ιδίως, μεριμνούν ώστε να υπάρχουν κατάλληλες διοικητικές ή δικαστικές διαδικασίες οι οποίες να επιτρέπουν να επιτυγχάνεται η εκπλήρωση των υποχρεώσεων που  προβλέπονται στην παρούσα οδηγία.  4. Τα κράτη μέλη, όταν εφαρμόζουν το άρθρο 8, προβλέπουν διαδικασίες διοικητικών ή δικαστικών προσφυγών, τις οποίες μορούν να κινήσουν οι εκπρόσωποι των εργαζομένων όταν η κεντρική διοίκηση απαιτεί να τηρείται ο εμπιστευτικός χαρακτήρας των πληροφοριών  ή δεν δίνει τις πληροφορίες σύμφωνα με το ίδιο αυτό άρθρο 8.  Οι διαδικασίες αυτές μπορούν να συμπεριλαμβάνουν διαδικασίες με σκοπό τη διασφάλιση του εμπιστευτικού χαρακτήρα των εν λόγω πληροφοριών.  Άρθρο 12  Σχέση μεταξύ της παρούσας οδηγίας και άλλων διατάξεων  1. Η παρούσα οδηγία εφαρμόζεται χωρίς να θίγονται οι διατάξεις που έχουν θεσπιστεί σύμφωνα με την οδηγία 75/129/ΕΟΚ του Συμβουλίου της 17ης Φεβρουαρίου 1975 περί προσεγγίσεως των νομοθεσιών των  κρατών μελών που αφορούν τις ομαδικές απολύσεις (7) και την οδηγία 77/187/ΕΟΚ του Συμβουλίου της 14ης Φεβρουαρίου 1977 περί προσεγγίσεως των νομοθεσιών των κρατών μελών των σχετικών με τη διατήρηση των δικαιωμάτων των εργαζομένων σε περίπτωση  μεταβιβάσεων επιχειρήσεων, εγκαταστάσεων ή τμημάτων εγκαταστάσεων (8).  2. Η παρούσα οδηγία δεν θίγει τα δικαιώματα των εργαζομένων τα σχετικά με την ενημέρωσή τους και με τις διαβουλεύσεις με αυτούς, τα οποία υφίστανται στο σχετικό εθνικό δίκαιο.  Άρθρο 13  Ισχύουσες συμφωνίες  1. Με την επιφύλαξη της παραγράφου 2, οι επιχειρήσεις κοινοτικής κλιμακας και οι όμιλοι επιχειρήσεων κοινοτικής κλίμακας, στις οποίες υφίστανται ήδη - είτε κατά την ημερομηνία που καθορίζεται στο άρθρο 14 παράγραφος 1 για την θέση  σε εφαρμογή της οδηγίας στο δίκαιο του σχετικού κράτους μέλους, είτε κατά προγενέστερη αυτής ημερομηνία - συμφωνία η οποία ισχύει για όλους τους εργαζόμενους και προβλέπει διεθνή ενημέρωση των εργαζομένων και διεθνική διαβούλευση με αυτούς, δεν  υπόκεινται στις υποχρεώσεις που απορρέουν από την παρούσα οδηγία.  2. Όταν λήξουν οι συμφωνίες που αναφέρονται στην παράγραφο 1, τα συμβαλλόμενα μέρη στις συμφωνίες αυτές μπορούν να αποφασίζουν από κοινού την παράτασή τους.  Αν δεν συμβεί αυτό, ισχύουν οι διατάξεις της παρούσας οδηγίας.  Άρθρο 14  Τελικές διατάξεις  1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία το αργότερο στις 22 Σεπτεμβρίου 1996, ή εξασφαλίζουν, το αργότερο μέχρι την ημερομηνία  αυτή, ότι οι κοινωνικοί εταίροι λαμβάνουν τα αναγκαία μέτρα, κατόπιν συμφωνίας, ενώ τα κράτη μέλη οφείλουν να λάβουν όλα τα αναγκαία μέτρα ώστε να είναι ανά πάσα στιγμή σε θέση να εγγυηθούν τα αποτελέσματα που επιβάλλει η παρούσα οδηγία. Τα κράτη μέλη  ενημερώνουν αμέσως την Επιτροπή σχετικά.  2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής εκδίδονται από τα κράτη μέλη.  Άρθρο 15  Επανεξέταση από την Επιτροπή  Το αργότερο στις 22 Σεπτεμβρίου 1999, η Επιτροπή επανεξετάζει, σε συννενόηση με τα άλλα κράτη μέλη και τους κοινωνικούς εταίρους σε ευρωπαϊκό επίπεδο, τις λεπτομέρειες εφαρμογής της παρούσας οδηγίας και εξετάζει,  ειδικότερα, εάν τα κατώτατα αριθμητικά όρια για το προσωπικό είναι ενδεδειγμένα, ούτως ώστε να προτείνει στο Συμβούλιο, εάν χρειάζεται, τις αναγκαίες τροποοιήσεις.  Άρθρο 16 Η παρούσα οδηγία απευθύνεται στα κράτη μέλη.  Βρυξέλλες, 22 Σεπτεμβρίου 1994.  Για το Συμβούλιο Ο Πρόεδρος N. BLUeM  (1) ΕΕ αριθ. C 135 της 18. 5. 1994, σ. 8, και ΕΕ αριθ. C 199 της 21. 7. 1994, σ. 10.  (2) Γνώμη που διατυπώθηκε την 1η Ιουνίου 1994 (δεν έχει ακόμη δημοσιευθεί στην Επίσημη Εφημερίδα).  (3) Γνώμη του Ευρωπαϊκού Κοινοβουλίου της 4ης Μαΐου 1994 (ΕΕ αριθ. C 205 της 25. 7. 1994 και απόφαση του Συμβουλίου της 18ης Ιουλίου 1994 (ΕΕ αριθ. C 244 της 31. 8. 1994, σ. 37).  (4) ΕΕ αριθ. C 39 της 15. 2. 1991, σ. 10.  (5) ΕΕ αριθ. C 336 της 31. 12. 1991, σ. 11.  (6) ΕΕ αριθ. L 395 της 30. 12. 1989, σ. 1.  (7) ΕΕ αριθ. L 48 της 22. 2. 1975, σ. 29- οδηγία όπως τροποποιήθηκε τελευταία από την οδηγία 92/56/ΕΟΚ (ΕΕ αριθ. L 245 της 26. 8. 1992, σ. 3).  (8) ΕΕ αριθ. L 61 της 5. 3. 1977, σ. 26.      ΠΑΡΑΡΤΗΜΑ   ΕΠΙΚΟΥΡΙΚΕΣ ΥΠΟΧΡΕΩΣΕΙΣ  που αναφέρονται στο άρθρο 7 της παρούσας οδηγίας 1. Προκειμένου να υλοποιηθεί ο στόχος που αναφέρεται στο άρθρο 1 παράγραφος 1 και στις περιπτώσεις που προβλέπονται στο άρθρο 7 παράγραφος 1 της παρούσας οδηγίας, συνιστάται ευρωπαϊκή επιτροπή επιχείρησης της οποίας η αρμοδιότητα και η σύνθεση διέπονται  από τους ακόλουθους κανόνες:  α) η αρμοδιότητα της ευρωπαϊκής επιτροπής επιχείρησης περιορίζεται στην ενημέρωση και τη διαβούλευση σχετικά με τα ζητήματα που αφορούν όλη την επιχείρηση κοινοτικής κλίμακας ή όλο τον όμιλο επιχειρήσεων κοινοτικής κλίμακας ή που αφορούν δύο τουλάχιστον  εγκαταστάσεις ή επιχειρήσεις του ομίλου ευρισκόμενες σε διαφορετικά κράτη μέλη.  Στις περιπτώσεις των επιχειρήσεων ή των ομίλων επιχειρήσεων που αναφέρονται στο άρθρο 4 παράγραφος 2, η αρμοδιότητα της ευρωπαϊκής επιτροπής επιχείρησης περιορίζεται στα ζητήματα τα οποία αφορούν όλες τις εγκαταστάσεις ή όλες τις επιχειρήσεις του ομίλου  τις ευρισκόμενες στα κράτη μέλη ή τα οποία αφορούνν δύο τουλάχιστον εγκαταστάσεις ή επιχειρήσεις του ομίλου ευρισκόμενες σε διαφορετικά κράτη μέλη- β) η ευρωπαϊκή επιτροπή επιχείρησης απαρτίζεται από εργαζόμενους της επιχείρησης κιονοτικής κλίμακας ή του ομίλου επιχειρήσεων κοινοτικής κλίμακας τους οποίους εκλέγουν ή διορίζουν στους κόλπους τους οι εκπρόσωποι των εργαζομένων ή, ελλείψει εκπροσώπων,  το σύνολο των εργαζομένων.  Τα μέλη της ευρωπαϊκής επιτροπής επιχείρησης εκλέγονται ή διορίζονται με τις εθνικές νομοθεσίες ή/και πρακτικές- γ) η ευρωπαϊκή επιτροπή επιχείρησης αριθμεί από τρία κατ' ελάχιστο μέχρι 30 κατ' ανώτατο όριο μέλη.  Εάν το μέγεθός της το δικαιολογεί εκλέγει, από τα μέλη της, επιτροπή περιορισμένης σύνθεσης, η οποία περιλαμβάνει τρία μέλη κατ' ανώτατο όριο.  Εγκρίνει τον εσωτερικό της κανονισμό- δ) κατά τις εν λόγω εκλογές ή τους εν λόγω διορισμούς των μελών της ευρωπαϊκής επιτροπής επιχείρησης πρέπει να εξασφαλίζονται:  - πρώτα η εκπροσώπηση με ένα μέλος ανά κράτος μέλος στο οποίο η επιχείρηση κοινοτικής κλίμακας έχει μία ή περισσότερες εγκαταστάσεις ή στο οποίο ο όμιλος επιχειρήσεων κοινοτικής κλίμακας έχει την ελέγχουσα επιχείρηση ή μία ή περισσότερες ελεγχόμενες  επιχειρήσεις,  - ακολούθως, επιπλέον μέλη κατ' αναλογία του αριθμού των εργαζομένων που απασχολούνται στις εγκαταστάσεις, στην ελέγχουσα επιχείρηση ή στις ελεγχόμενες επιχειρήσεις, όπως προβλέπει η νομοθεσία του κράτους μέλους στο έδαφος του οποίου βρίσκεται η  κεντρική διεύθυνση- ε) η κεντρική διεύθυνση και κάθε άλλο πιο κατάλληλο όργανο διευθυντικού επιπέδου ενημερώνονται για τη σύνθεση της ευρωπαϊκής επιτροπής επιχείρησης εξετάζει εάν θα πρέπει να αρχίσουν διαπραγματεύσεις για τη σύναψη της συμφωνίας που αναφέρεται στο άρθρο 6  της οδηγίας ή να εξακολουθήσουν να εφαρμόζονται οι επικουρικές υποχρεώσεις που έχουν θεσπισθεί σύμφωνα με το παρόν παράρτημα.  Τα άρθρα 6 και 7 της οδηγίας εφαρμόζονται κατ' αναλογία εφόσον αποφασιστεί η διαπραγμάτευση συμφωνίας δυνάμει του άρθρου 6 της οδηγίας, οπότε η έκφραση "ειδική διαπραγματευτική ομάδα" αντικαθίσταται από την έκφραση "ευρωπαϊκή επιτροπή επιχείρησης".  2. Η ευρωπαϊκή επιτροπή επιχείρησης δικαούται να συνέρχεται με την κεντρική διεύθυνση μια φορά κατ' έτος προκειμένου να ενημερώνεται και να ζητείται η γνώμη της, με βάση έκθεση της κεντρικής διεύθυνσης, για την εξέλιξη των δραστηριοτήτων και τις  προοπτικές της επιχείρησης κοινοτικής κλίμακας ή του ομίλου επιχειρήσεων κοινοτικής κλίμακας. Οι τοπικές διευθύνσεις ενημερώνονται σχετικά.  Αντικείμενο της συνεδρίασης αποτελούν, ιδίως, η διάρθρωση, η χρηματοοικονομική κατάσταση, η πιθανή εξέλιξη των δραστηριοτήτων, η παραγωγή και οι πωλήσεις, καθώς και η κατάσταση και η πιθανή εξέλιξη της απασχόλησης, οι επενδύσεις, οι σημαντικές  οργανωτικές αλλαγές, η εισαγωγή νέων μεθόδων εργασίας ή νέων διαδικασιών παραγωγής, οι μεταφορές παραγωγής, οι συγχωνεύσεις, η μείωση του μεγέθους ή η παύση λειτουργίας των επιχειρήσεων, των εγκαταστάσεων ή σημαντικών τμημάτων τους και οι ομαδικές  απολύσεις.  3. Σε περίπτωση έκτακτων περιστάσεων που επηρεάζουν σημαντικά τα συμφέροντα των εργαζομένων, ιδίως σε περίπτωση μετεγκατάστασης, παύσης της λειτουργίας επιχειρήσεων ή εγκαταστάσεων ή ομαδικών απολύσεων, η επιτροπή περιορισμένης σύνθεσης ή, εάν αυτή δεν  υπάρχει, η ευρωπαϊκή επιτροπή επιχείρησης, δικαιούται να ενημερώνεται. Έχει το δικαίωμα να συνεδριάζει, μετά από αίτησή της, με την κεντρική διεύθυνση ή οποιοδήποτε άλλο καταλληλότερο όργανο διευθυντικού επιπέδου στα πλαίσια της επιχείρησης κοινοτικής  κλίμακας ή του ομίλου επιχειρήσεων κοινοτικής κλίμακας, που είναι αρμόδιο να λαμβάνει ίδιες αποφάσεις, προκειμένου να ενημερώνεται και να δίνει τη γνώμη της σχετικά με τα μέτρα που επηρεάζουν σημαντικά τα συμφέροντα των εργαζομένων.  Στη συνεδρίαση που διεξάγεται με την επιτροπή περιορισμένης σύνθεσης, δικαιούνται επίσης να συμμετάσχουν τα μέλη της ευρωπαϊκής επιτροπής επιχείρησης τα οποία έχουν εκλεγεί ή διοριστεί από τις εγκαταστάσεις ή/και τις επιχειρήσεις, τις οποίες αφορούν  άμεσα τα εν λόγω μέτρα.  Η εν λόγω συνεδρίαση ενημέρωσης και διαβουλεύσεων πραγματοποιείται το ταχύτερο δυνατό με εισήγηση που καταρτίζει η κεντρική διεύθυνση ή οποιοδήποτε άλλο κατάλληλο όργανο διευθυντικού επιπέδου της επιχείρησης κοινοτικής κλίμακας ή του ομίλου επιχειρήσεων  κοινοτικής κλίμακας, επί της οποίας εισήγησης μπορεί να διατυπωθεί γνώμη στο τέλος της συνεδρίασης ή εντός ευλόγου χρονικού διαστήματος.  Η συνεδρίαση αυτή δεν θίγει τα προνόμια της κεντρικής διεύθυνσης.  4. Τα κράτη μέλη μπορούν να θεσπίζουν κανόνες σχετικά με την προεδρία των συνεδριάσεων ενημέρωσης και διαβούλευσης.  Η ευρωπαϊκή επιτροπή επιχείρησης ή η επιτροπή περιορισμένης σύνθεσης διευρυμένη, ενδεχομένως, σύμφωνα με την παράγραφο 3 δεύτερο εδάφιο, έχουν το δικαίωμα να συνεδριάζουν χωρίς να είναι παρούσα η οικεία διεύθυνση.  5. Με την επιφύλαξη των διατάξεων του άρθρου 8 της οδηγίας, τα μέλη της ευρωπαϊκής επιτροπής επιχείρησης ενημερώνουν τους εκπροσώπους των εργαοζομένων στις εγκαταστάσεις ή στις επιχειρήσεις ενός ομίλου κοινοτικής κλίμακας, ή, εάν δεν υπάρχουν  εκπρόσωποι, ενημερώνουν το σύνολο των εργαζομένων σχετικά με το περιεχόμενο και τα αποτελέσματα της διαδικασίας ενημέρωσης και διαβούλευσης η οποία τίθεται σε εφαρμογή σύμφωνα με το παρόν παράρτημα.  6. Η ευρωπαϊκή επιτροπή επιχείρησης ή η επιτροπή περιορισμένης σύνθεσης μπορεί να επικουρείται από εμπειρογνώμονες της επιλογής της, στο μέτρο που είναι αναγκαίο για την εκπλήρωση των καθηκόντων της.  7. Οι δαπάνες λειτουργίας της ευρωπαϊκής επιτροπής επιχείρησης βαρύνουν την κεντρική διεύθυνση.  Η οικεία κεντρική διεύθυνση παρέχει στα μέλη της ευρωπαϊκής επιτροπής επιχείρησης τους οικονομικούς πόρους και τα λοιπά υλικά μέσα που απαιτούνται για να εκπληρώσουν την αποστολή τους κατά τον δέοντα τρόπο.  Ειδικότερα η κεντρική διεύθυνση αναλαμβάνει, εκτός αν έχει συμφωνηθεί κάτι διαφορετικό, τα έξοδα διοργάνωσης των συνεδριάσεων, τα έξοδα διερμηνείας, καθώς και τα έξοδα διαμονής και μετακίνησης των μελών της ευρωπαϊκής επιτροπής επιχείρησης και της  επιτροπής περιορισμένης σύνθεσης.  Τηρουμένων των αρχών αυτών, τα κράτη μέλη μπορούν να θεσπίζουν δημοσιονομικούς κανόνες σχετικά με τη λειτουργία της ευρωπαϊκής επιτροπής επιχείρησης. Μπορούν, ιδίως, να προβλέπουν ότι θα καλύπτονται τα έξοδα ενός μόνο εμπειρογνώμονα.


Avis juridique important

|

31964L0221

Οδηγία 64/221/ΕΟΚ του Συμβουλίου της 25ης Φεβρουαρίου 1964 περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίας υγείας

Επίσημη Εφημερίδα αριθ. 056 της 04/04/1964 σ. 0850 - 0857 Φινλανδική ειδική έκδοση: Κεφάλαιο 5 τόμος 1 σ. 0028  Δανική ειδική έκδοση: Σειρά I Κεφάλαιο 1963-1964 σ. 0109  Σουηδική ειδική έκδοση: Κεφάλαιο 5 τόμος 1 σ. 0028  Αγγλική ειδική έκδοση: Σειρά I Κεφάλαιο 1963-1964 σ. 0117  Ελληνική ειδική έκδοση: Κεφάλαιο 05 τόμος 1 σ. 0016  Ισπανική ειδική έκδοση: Κεφάλαιο 05 τόμος 1 σ. 0036  Πορτογαλική ειδική έκδοση : Κεφάλαιο 05 τόμος 1 σ. 0036

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Φεβρουαρίου 1964 περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται από λόγους δημοσίας τάξεως, δημοσίας ασφαλείας ή δημοσίας υγείαςΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 56 παράγραφος 2,  τον κανονισμό αριθ. 15 του Συμβουλίου της 16ης Αυγούστου 1961 περί των πρώτων μέτρων για την πραγματοποίηση της ελεύθερης κυκλοφορίας των εργαζομένων εντός της Κοινότητος(1), και ιδίως το άρθρο 47,  την οδηγία του Συμβουλίου της 16ης Αυγούστου 1961 περί της διοικητικής διαδικασίας και πρακτικής όσον αφορά την είσοδο, την απασχόληση και την διαμονή των εργαζομένων ενός Κράτους μέλους, καθώς και των οικογενειών τους, στα άλλα Κράτη μέλη της  Κοινότητος(2),  τα γενικά προγράμματα για την κατάργηση των περιορισμών στην ελευθερία εγκαταστάσεως και στην ελεύθερη παροχή υπηρεσιών (3), και ιδίως τον τίτλο II,  την οδηγία του Συμβουλίου της 25ης Φεβρουαρίου 1964 περί καταργήσεως των περιορισμών στη διακίνηση και διαμονή των υπηκόων των Κρατών μελών στο εσωτερικό της Κοινότητος στον τομέα της εγκαταστάσεως και της παροχής υπηρεσιών(4),  την πρόταση της Επιτροπής,  την γνώμη της Συνελεύσεως(5),  την γνώμη της Οικονομικής και Κοινωνικής Επιτροπής(6)Εκτιμώντας:  ότι ο συντονισμός των νομοθετικών, κανονιστικών και διοικητικών διατάξεων που προβλέπουν ειδικό καθεστώς για τους αλλοδαπούς και δικαιολογούνται από λόγους δημοσίας τάξεως, δημοσίας ασφαλείας ή δημοσίας υγείας πρέπει εν πρώτοις να αναφέρεται στις  προϋποθέσεις εισόδου και διαμονής των υπηκόων των Κρατών μελών που διακινούνται εντός της Κοινότητος, είτε προκειμένου να ασκήσουν μισθωτή ή μη μισθωτή δραστηριότητα, είτε προκειμένου να αποδεχθούν υπηρεσίες- ότι ο συντονισμός αυτός προϋποθέτει ιδίως την προσέγγιση των διαδικασιών που τηρούνται στα Κράτη μέλη, όταν γίνεται επίκληση λόγων δημοσίας τάξεως, δημοσίας ασφαλείας και δημοσίας υγείας, στον τομέα της διακινήσεως και της διαμονής αλλοδαπών- ότι πρέπει σε κάθε Κράτος μέλος να παρέχονται στους υπηκόους των άλλων Κρατών μελών επαρκείς δυνατότητες ασκήσεως προσφυγής κατά των πράξεων της διοικήσεως στον τομέα αυτόν- ότι η απαρίθμηση των ασθενειών και αναπηριών που δύνανται να θέσουν σε κίνδυνο την δημοσία υγεία, την δημοσία τάξη και την δημοσία ασφάλεια θα είχε μικρή πρακτική αξία και δεν θα ήταν εξαντλητική, και ότι αρκεί να συγκεντρωθούν οι παθήσεις αυτές κατά  κατηγορίες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Οι διατάξεις της παρούσης οδηγίας ισχύουν για τους υπηκόους ενός Κράτους μέλους, οι οποίοι διαμένουν ή μεταβαίνουν σε άλλο Κράτος μέλος της Κοινότητος, είτε προκειμένου να ασκήσουν μισθωτή ή μη μισθωτή δραστηριότητα, είτε προκειμένου να  αποδεχθούν υπηρεσίες.  2. Οι διατάξεις αυτές ισχύουν επίσης για τον σύζυγο και τα μέλη της οικογενείας που πληρούν τις προϋποθέσεις των κανονισμών και των οδηγιών που εκδίδονται στον τομέα αυτόν εις εκτέλεση της συνθήκης.   Άρθρο 2  1. Η παρούσα οδηγία αφορά τις διατάξεις τις σχετικές με την είσοδο στην επικράτεια, την έκδοση ή την ανανέωση της αδείας διαμονής ή την απομάκρυνση από την επικράτεια, οι οποίες θεσπίζονται από τα Κράτη μέλη για λόγους δημοσίας τάξεως, δημοσίας  ασφαλείας ή δημοσίας υγείας.  2. Επίκληση τέτοιων λόγων δεν είναι δυνατόν να γίνει για την εξυπηρέτηση οικονομικών σκοπών.   Άρθρο 3  1. Τα μέτρα δημοσίας τάξεως ή δημοσίας ασφαλείας πρέπει να βασίζονται αποκλειστικά στην προσωπική συμπεριφορά του ατόμου που αφορούν.  2. Προηγούμενες ποινικές καταδίκες δεν δύνανται καθ' εαυτές να αιτιολογήσουν την λήψη παρόμοιων μέτρων.  3. Η λήξη ισχύος της ταυτότητος ή του διαβατηρίου που επέτρεψε την είσοδο στην χώρα υποδοχής και την έκδοση της αδείας διαμονής δεν δύναται να αποτελέσει λόγο απομακρύνσεως από την επικράτεια.  4. Το Κράτος που εξέδωσε την ταυτότητα ή το διαβατήριο επιτρέπει χωρίς διατυπώσεις την επάνοδο στην επικράτειά του εκείνου υπέρ του οποίου έχει εκδοθεί το έγγραφο έστω κι αν το εν λόγω έγγραφο δεν ισχύει πλέον ή αν αμφισβητείται η ιθαγένεια του προσώπου  αυτού.   Άρθρο 4  1. Οι μόνες ασθένειες ή αναπηρίες, οι οποίες δύνανται να δικαιολογήσουν την άρνηση εισόδου στην επικράτεια ή την άρνηση εκδόσεως της πρώτης αδείας διαμονής, είναι εκείνες που αναφέρονται στο παράρτημα.  2. Οι επιγενόμενες ασθένειες ή αναπηρίες μετά την έκδοση της πρώτης αδείας διαμονής δεν δύνανται να δικαιολογήσουν την άρνηση ανανεώσεως της αδείας διαμονής ή την απομάκρυνση από την επικράτεια.  3. Τα Κράτη μέλη δεν δύνανται να θεσπίζουν νέες διατάξεις ή να λαμβάνουν μέτρα περισσότερο περιοριστικά από αυτά που ισχύουν κατά την ημερομηνία κοινοποιήσεως της παρούσης οδηγίας.   Άρθρο 5  1. Η απόφαση για την χορήγηση ή την άρνηση χορηγήσεως της πρώτης αδείας διαμονής πρέπει να λαμβάνεται εντός συντομοτάτης προθεσμίας, το αργότερο δε εντός έξη μηνών από της αιτήσεως.  Επιτρέπεται στον ενδιαφερόμενο να διαμείνει προσωρινά στην επικράτεια, έως ότου αποφασισθεί η χορήγηση ή η άρνηση χορηγήσεως της αδείας διαμονής.  2. Η χώρα υποδοχής δύναται, αν το κρίνει απαραίτητο, να ζητήσει από το Κράτος μέλος καταγωγής και, ενδεχομένως, από τα άλλα Κράτη μέλη πληροφορίες για το ποινικό μητρώο του αιτούντος από άποψη ποινικού δικαίου. Η ενημέρωση αυτή δεν δύναται να έχει  συστηματικό χαρακτήρα.  Το Κράτος μέλος, από το οποίο ζητείται η πληροφορία, οφείλει να απαντήσει εντός δύο μηνών.   Άρθρο 6  Οι λόγοι δημοσίας τάξεως, δημοσίας ασφαλείας ή δημοσίας υγείας, επί των οποίων βασίζεται η απόφαση που τον αφορά, γνωστοποιούνται στον ενδιαφερόμενο, εκτός αν λόγοι ασφαλείας του Κράτους αντιτίθενται στην γνωστοποίηση.   Άρθρο 7  Η απόφαση περί αρνήσεως εκδόσεως ή ανανεώσεως αδείας διαμονής ή η απόφαση περί απομακρύνσεως από την επικράτεια κοινοποιείται στον ενδιαφερόμενο. Η κοινοποίηση περιέχει μνεία της προθεσμίας, η οποία τάσσεται για την εγκατάλειψη της επικρατείας.  Εκτός επειγουσών περιπτώσεων, η προθεσμία αυτή δεν δύναται να είναι μικρότερη των δεκαπέντε ημερών, εφ' όσον ο ενδιαφερόμενος δεν έχει ακόμη λάβει άδεια διαμονής, και ενός μηνός στις άλλες περιπτώσεις.   Άρθρο 8  Ο ενδιαφερόμενος πρέπει να δύναται να ασκήσει κατά της αποφάσεως περί αρνήσεως εισόδου, αρνήσεως εκδόσεως ή ανανεώσεως της αδείας διαμονής ή κατά της αποφάσεως περί απομακρύνσεως από την επικράτεια, τις προσφυγές που δύνανται να ασκήσουν οι  ημεδαποί κατά των πράξεων της διοικήσεως.   Άρθρο 9  1. Αν δεν χωρεί προσφυγή σε δικαστήριο ή αν η προσφυγή αυτή αναφέρεται μόνο στην νομιμότητα της αποφάσεως ή αν δεν έχει ανασταλτικό αποτέλεσμα, η απόφαση περί αρνήσεως ανανεώσεως της αδείας διαμονής ή η απόφαση περί απομακρύνσεως του κατόχου  αδείας διαμονής από την επικράτεια λαμβάνεται από την διοικητική αρχή - εκτός επειγουσών περιπτώσεων - μόνο κατόπιν γνώμης αρμοδίας αρχής της χώρας υποδοχής, ενώπιον της οποίας ο ενδιαφερόμενος πρέπει να δύναται να προβάλλει τα μέσα υπερασπίσεώς του και  να δύναται να επικουρείται ή να εκπροσωπείται κατά τους διαδικαστικούς όρους που προβλέπονται από την εθνική νομοθεσία.  Η αρχή αυτή πρέπει να είναι άλλη από εκείνη που έχει αρμοδιότητα να λαμβάνει την απόφαση περί αρνήσεως ανανεώσεως της αδείας διαμονής ή την απόφαση περί απομακρύνσεως.  2. Οι αποφάσεις περί αρνήσεως εκδόσεως της πρώτης αδείας διαμονής, καθώς και οι αποφάσεις περί απομακρύνσεως προ της εκδόσεως της εν λόγω αδείας υποβάλλονται προς εξέταση, κατόπιν αιτήσεως του ενδιαφερομένου, στην αρχή εκείνη, η προηγουμένη γνώμη της  οποίας προβλέπεται από την παράγραφο 1. Ο ενδιαφερόμενος επιτρέπεται τότε να αναλάβει αυτοπροσώπως την υπεράσπισή του, εκτός αν λόγοι ασφαλείας του Κράτους αντιτίθενται στην υπεράσπιση αυτή.   Άρθρο 10  1. Τα Κράτη μέλη λαμβάνoυν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη μεριμνούν για την γνωστοποίηση στην Επιτροπή του κειμένου των σημαντικοτέρων διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.   Άρθρο 11  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 25 Φεβρουαρίου 1964.  Για το Συμβούλιο Ο Πρόεδρος H. FAYAT  (1) ΕΕ αριθ. 57 της 26.8.1961, σ. 1073/61.  (2) EΕ αριθ. 80 της 13.12.1961, σ. 1513/61.  (3) ΕΕ αριθ. 2 της 15.1.1962, σ. 32/62 και 36/62.  (4) ΕΕ αριθ. 56 της 4.4.1964, σ. 845/64.  (5) ΕΕ αριθ. 134 της 14.12.1962, σ. 2861/62.  (6) ΕΕ αριθ. 56 της 4.4.1964, σ. 856/64.      ΠΑΡΑΡΤΗΜΑ  Α. Ασθένειες που δύνανται να θέσουν σε κίνδυνο την δημοσία υγεία:  1. Ασθένειες που υπόκεινται σε καραντίνα και αναφέρονται στον Διεθνή Υγειονομικό Κανονισμό αριθ. 2 της 25ης Μαΐου 1951 της Παγκόσμιας Οργανώσεως Υγείας.  2. Φυματίωση του αναπνευστικού συστήματος, ενεργή ή μη εξελικτική τάση.  3. Σύφιλη.  4. Άλλες μεταδοτικές λοιμώδεις ή παρασιτικές ασθένειες, εφ' όσον αποτελούν στην χώρα υποδοχής αντικείμενο προστατευτικών διατάξεων έναντι των ημεδαπών.  Β. Ασθένειες και αναπηρίες που δύνανται να θέσουν σε κίνδυνο την δημοσία τάξη ή την δημοσία ασφάλεια:  1. Τοξικομανία.  2. Βαρειές ψυχοπνευματικές διαταραχές- έκδηλες καταστάσεις ψυχώσεως με υπερκινητικότητα, παραλήρημα, παραισθήσεις ή σύγχυση.


Avis juridique important

|

31999L0086

Οδηγία 1999/86/ΕΚ του Συμβουλίου, της 11ης Νοεμβρίου 1999, για την προσαρμογή στην τεχνική πρόοδο της οδηγίας 76/763/ΕΟΚ περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούς

Επίσημη Εφημερίδα αριθ. L 297 της 18/11/1999 σ. 0022 - 0023

ΟΔΗΓΙΑ 1999/86/ΕΚ ΤΟΥ ΣΥΜΒΟΥΛΙΟΥτης 11ης Νοεμβρίου 1999για την προσαρμογή στην τεχνική πρόοδο της οδηγίας 76/763/ΕΟΚ περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγύσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκιστήρων(1), και ιδίως το άρθρο 11,την οδηγία 76/763/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκιστήρων με τροχούς(2), και ιδίως το άρθρο 4,την πρόταση της Επιτροπής,Εκτιμώντας τα ακόλουθα:(1) η εν λόγω οδηγία αποσκοπεί στη βελτίωση του υφιστάμενου σχεδιασμού των καθισμάτων συνοδού· κατόπιν παρατηρήσεων που διαπιστώθηκαν από ορισμένα κράτη μέλη είναι σκόπιμο να εισαχθούν συμπληρωματικές διατάξεις σχετικά με τα καθίσματα συνοδού, με σκοπό τη βελτίωση της ασφάλειας του συνοδού·(2) προκειμένου να αυξηθεί η ασφάλεια, είναι σκόπιμο να αποφεύγεται η ενόχληση του οδηγού·(3) η επιτροπή για την προσαρμογή στην τεχνική πρόοδο, που συστάθηκε βάσει του άρθρου 12 της οδηγίας 74/150/ΕΟΚ, δεν διατύπωσε γνώμη μέσα στην προθεσμία που όρισε ο πρόεδρός της,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 76/763/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Από την 1η Ιανουαρίου 2001, τα κράτη μέλη δεν δύναται:- ούτε να αρνούνται, για συγκεκριμένο τύπο ελκυστήρος, την έγκριση τύπου ΕΚ ή την έκδοση του εγγράφου που προβλέπεται στο άρθρο 10 παράγραφος 1 τρίτη περίπτωση, της οδηγίας 74/150/ΕΟΚ ή την έγκριση σε εθνικό επίπεδο,- ούτε να απαγορεύουν την πρώτη θέση σε κυκλοφορία των ελκυστήρων,εφόσον οι εν λόγω ελκυστήρες ανταποκρίνονται στις προδιαγραφές της οδηγίας 76/763/ΕΟΚ, όπως τροποποιείται διά της παρούσης οδηγίας.2. Από την 1η Οκτωβρίου 2001, τα κράτη μέλη:- δεν δύνανται πλέον να εκδίδουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ για συγκεκριμένο τύπο ελκυστήρος,- δύνανται να αρνηθούν την έγκριση σε εθνικό επίπεδο συγκεκριμένου τύπου ελκυστήρος,εφόσον αυτός δεν ανταποκρίνεται στις προδιαγραφές της οδηγίας 76/763/ΕΟΚ, όπως τροποποιείται με την παρούσα οδηγία.Άρθρο 3Πριν από την 1η Οκτωβρίου 2002, και με τη διαδικασία του άρθρου 13 παράγραφος 3 της οδηγίας 74/150/ΕΟΚ, η Επιτροπή θα προβεί σε νέα τροποποίηση της οδηγίας 76/763/ΕΟΚ προκειμένου να εισαχθούν συμπληρωματικές ρυθμίσεις σχετικά με το κάθισμα συνοδού και με σκοπό την περαιτέρω βελτίωση της ασφάλειάς του.Άρθρο 41. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία πρίν από την 1η Ιανουαρίου 2001. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, που θεσπίζουν στον τομέα που διέπεται από την παρούσα οδηγία.Άρθρο 5Η παρούσα οδηγία αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 11 Νοεμβρίου 1999.Για το ΣυμβούλιοΟ ΠρόεδροςS. HASSI(1) ΕΕ L 84 της 28.3.1974, σ. 10· οδηγία όπως τροποποιήθηκε τελευταία από την οδηγία 97/54/ΕΚ του Ευρωπαϊκού Κοινοβουλίου και του Συμβουλίου (ΕΕ L 277 της 10.10.1997, σ. 24).(2) ΕΕ L 262 της 27.9.1976, σ. 135· οδηγία όπως τροποποιήθηκε τελευταία από την οδηγία 97/54/ΕΚ (ΕΕ L 277 της 10.10.1997, σ. 24).ΠΑΡΑΡΤΗΜΑΤο παράρτημα της οδηγίας 76/763/ΕΟΚ, μέρος ΙΙ, τροποποιείται ως εξής: 1. Τα σημεία 2 και 3 αντικαθίστανται από το ακόλουθο κείμενο: "2. Έκαστο κάθισμα πρέπει να φέρει πλευρικό στήριγμα για τη διευκόλυνση του καθημένου και να είναι εξοπλισμένο με ερεισίνωτο ύψους τουλάχιστον 200 mm. Η διάσταση αυτή δεν ισχύει εφόσον ο θάλαμος οδηγήσεως ή το πλαίσιο της κατασκευής προφυλάξεως εκ των ανατροπών αποτελεί το ερεισίνωτο του καθίσματος. Το οριζόντιο τμήμα του καθίσματος πρέπει να είναι παραγεμισμένο ή ελαστικό.3. Πρέπει να προβλέπεται κατάλληλο στήριγμα για τα πόδια του συνοδού, καθώς και κατάλληλες χειρολαβές στήριξης, για τη διευκόλυνση της πρόσβασης στο κάθισμα του συνοδού και προκειμένου να βοηθά το συνοδό να παραμένει στη θέση του."2. Στο σημείο 4 , η πρώτη φάση του δευτέρου εδαφίου αντικαθίσταται από το ακόλουθο κείμενο: "Το ανώτερο τμήμα του ελευθέρου χώρου το οποίο προσφέρεται στο συνοδό δεν πρέπει να περιορίζεται προς τα όπισθεν ή πλαγίως παρά από μία ακτίνα κατά μέγιστο 300 mm (βλέπε σχέδιο στο προσάρτημα)."3. Το σημείο 6 διαγράφεται.